text:
OM SWASTIASTU RAHAJENG RAUH RING BLOGS TITIANG, GARGITA DAHAT RAHASAYANG TITIANG YENING IRAGA SIDA SARENG-SARENG URATI LAN URATI RING SEKANCAN BASA LAN SASTRA, TITIANG NGANGGE MURDA BLOG PUNIKI "KUSUMA BUANA SASTRA<DUANING KRANA PEKIBEH UTAWI SEDAGING SASTRANE MAUTAMA PRASIDHA JAGI NYUJUR KASUKERTAN JAGAT UTAWI BUANA" MOGHI-MOGHI PUNIKI PRASIDA NGWANTU PARA BLOGER SINAMIAN PINAKA IMBA UTAWI SESULUH NGAMARGIANG SWADARMA. OM SANTI SANTI SANTI OM
OM AWIGNAMASTU NAMO SIDDHAM OM SUASTIASTU
8/05/2012
UYUT ULIAN BE LUNGSURAN
DI PESISI CANDIDASA
sageeet sing rungu,,,,, ada nak padaduanan maekiin lantas matakoon bliii sareng siki nggih,,,,, alus banban mangorahaang,,,,,, saha negak sing je joh ulu kelebusan rokone,,, ia makadadua nak eluh bajang apa suba ngelah gegelan sing tawaang,,,,
] ne mabook lantang bodine cara buah gedange,,,,, rupane,,,,,, mangoda nak muani,,, ne bin sikan macukur laki masujenan,,, kenyemne manis, jeg makadadua mangoda, kenehe dot nakonin kewala runtag kenehe,,,,. saha jeg kagitan idewek ne masujenan nakonin saking napi pk,,,,, dados uning ten] dados buk wenten napi? kewanten punang bpkange tiag nggih tiang kari mabojog putiih keto kaorahang,,,,]
lantas ipun masaut kenten nggih men puang masih tiang ibukanga nggih! tiang dot promosi jebos niki] mimiiih buuk ampra niki yan tiang ngibukang ibuk iriki menawi ibuk jagi promosi napi? memeeeeeeh dewa ratu,,,, adi maibuk maliih sabat manten solita, niki ragane sampun uning produk niki ten? sambil ngedengaang barang] dikeneheee memeh duweg gati luwenge e promasi makuah cangkemne" men yan solita sampun nainin nyobak dereeng ia soalne tiang kari makuli cawisipun] kenten mimiih geg niki sampun kudang warsa magawe driki? awarsa bli] awarsa geg durung taen yobak produk gegke,,,, mimiih jeg cara nanjayaang be mawadaah karuung geg niki].....
seleees buin selesine,,,,, hahahahaaa.... kewala sing rugi oriin selanturne makadadua nyobak barange,,,,, mimiih jaen bli,,,,
masaaak jaen,,,,, teruusaang nake geg,,,, pang sing rugi,,,,
hahahaa,,,,, duuh lenyupan cangkem geg makedua ngrana
men bli payu nglih brang tiange,,,, jeg pasti bayu ngalih barang geg makeduane,,,,,, bes kene te mulus-muluus ne,,,,
] aaah bli ngrayu ne,,,,
nak jooh masuat suit,,,,,,,,,,,,,,,, nyuitiin geg ne daappe,,,,,
kaden nyen tau-tau sopirne nyemput,,,,,
stoden mekaad ia ngoriin nelpon,,, ke no ane banga ban akesitan kertasne,,,,, lantas ngorang makasi bli suba mayahiin e cobak cunyeen
hehehee,,,, nah geg nyaaan hubunginne ja ketoo saute,,,,
lantas disubane keto,,,,,ia makaad bakad jang kesitan kertase di jang ditengah bungkus roko ne telah,,,,, lantas sasuba suwud mayah kopi mekaad,,,, sing ingeet jag ane akesitan to,,,,,


c: text/html

text:
Baca Dulu Kawan
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM
Kacerita Sang Kadru saha Sang Winata, maka kalih karabhi antuk Ida Bhagawan Kasyapa. Sang Kadru maduwe putra akeh pisan marupa ula (lelipi). Sang Winata maduwe putra kalih Sang Aruna mwah Sang Garuda. Sang ibu maka kalih ngelarang "Sipta Wacana" matoh-tohin indik bulun jaran. Antuk digelis pacang medal "Kuda Onceswara" maka phalaning pemuteran Mandaragiri. Sang Kadru mawosang bulun kuda Onceswara punika "Selem" utawi ireng. Sang Winata mawosang putih. Sang kalih pada ngagem janji satya wacana, asing-asing kaon, pacang dados "panjak" memanjak sasuening kantun maurip.
Kasujatian ipun Kuda Onceswara punika mabulu putih, makada sedih kahyun Sang Kadru antuk pacang kaon, raris ngidih olas ring putra-putrane lelipi sami, mangda prasida bulun Kuda Onceswara punika ireng (selem). Kasih-asih putra-putrane sami sinambi ngeruruh I Onceswara saha sami pada ngewetuang wisa mamagut I Kuda punika kandugi magentos bulune dados ireng sangkaning wisa.
Benjangne medal I Onceswara mabulu ireng (selem) maka cihna kaon Sang Winata kandugi Ida dados "panjak" setata ngiring sapari tuduh Sang Kadru, sarahina-rahina "ngangonang" Ule makweh putran madune. Sang Garuda putran Sang Winata uning ring sapratingkah ibune dados "pengangon lelipi". Antuk kasih-asih kahyune, Sang Garuda misadia ngentosin sang ibu dados pangangon Ula.
Suwening asuwe maweh kayune dados pangangon raris mataken ring Sang Lelipi. Ipun I Lelipi nagih Tirtha Amerta anggen nyilurang mangdene sida suwud dados pengangon lelipi. Wawu asapunika panagih lelipine, Sang Garuda raris mayudha lawan para Dewa Wrapsara-Wrapsari sami pada kaon. Medal Ida Bhatara Wisnu raris metaken; Apa krana cening mai ke Swarga?"
Matur Sang Garuda: "Inggih Ratu titiang muatang Tirtha Amerta mangdene sida ibun titiang mararian dados panjak ngangon lelipi."
Bhatara Wisnu nagingin pinunas I Garuda, nanging ipun mangda misadia dados siandanan Ida Betara Wisnu. (Punika mawinan nenten gumanti pasah Ida Betara Wisnu ring sang Garuda macihna antuk pasikian GARUDA WISNU rawuh mangkin).
Sesampune Tirtha Amerta punika rawuh ring mrecapada, mangkin lelipine sami winehaken Tirtha Amerta, nanging mesiram asuci laksana dumun, wawu polih nunas tirta. Sami lelipine ninggal kamandalune madaging Amerta ri antuk sami amerih digelis. Ida Betara Wisnu uning, tan wenten ngijengin Tirtha punika raris ke ambil kekeberang. (punika mawinan ila-ila nunas Turtha tan madaging canang pinaka pangijeng)
Sarawuh ipun I Lelipi sami, Tirthane sampun ical sakewanten kantun kritisanne ring daun ilalang. Punika kasilapin antuk I Lelipi kandugi kanin lidahnyane dados masepak rawuhing mangkin. Daun Lalang (ambengan) sampun keni cipratan Tirtha Amerta mawinan dados anggen sarana Upakara sekadi Karawista, panyiratan Tirtha ring bebanten Dewa-Dewi mwah sane lian-lianan.
Dresta Sima Agama Antuk I Gusti Agung Oka, Denpasar 1994
Garuda Wisnu Image saking Caminho do Meio
Om Swastiastu
Inggih para pamedek sane banget baktinin titiang, manawi ida dane sampun uning napi mawinan i raga sareng sami nyakupan tangan ring raina sane mangkin. I raga dados umat magama Hindu patut mangabakti ring Ida Sanghyang Widhi Wasa masrana antuk aturan saha nyakupang tangan kadasarin antuk manah suci nirmala ri kala nyanggra piodalan-Ida, minakadi piodalan Sanghyang Saraswati, sane nyihnayang tedunnya Sanghyang Aji, lambang kaweruhan.
Yening inargamayang titiang Sanghyang Widhi pateh ring Betara Surya sane madue sinar, sinar punika sane marupa lambang Sanghyang Saraswati nyinarin jagate makasami, mangdenne prasida ngamolihang kalanduhan miwah karahayuan.
Sapunika taler kaweruhane punika marupa sinar ring i manusa mangdanne uning ngunadikayang sane patut kalawan tan patut. I raga patut sareng sami mangayu bagia majeng ring Ida Sanghyang Saraswati, santukan Ida sane ngicenin karahayuan, kawicaksanaan, kawibawaan miwah sakancan kaweruhan sane katiba ring i manusa malantaran antuk sastra.
Dados Sanghyang Saraswati rabin Ida Batara Brahma punika sujatinnya lambang dewan aksara utawi kaweruhan.
Para pamedek sane wangiyang titiang, manawita ida dane sareng sami sampun uning, rainan Saraswati puniki rauhnya ngenem sasih, inggih punika ri kala Saniscara Umanis wuku Watugunung.
Indik pamargin tatacara rainan Saraswati punika kapalihang dados tigang runtutan sane patut sungkemin sakadi ring sor puniki.
- Ri kanjekan raina Saraswati punika saking semeng jantos pajeg surya, i raga sareng sami maturan ka sanggah utawi ka mrajan soang-soang miwah mantenin buku utawi lontar druwene. Sakewanten sadurung maturan nunas tirta dumun ring Ida Pranda utawi ring sesuunan ragane soang-soang. Sasampun banten punika kantebang raris kasiratin tirta Saraswati ping lima. Wusan punika wau ragane siratin tirta ping tiga, kaajeng ping tiga, maraup taler ping tiga.
Tetujon i raga nunas tirta Saraswati punika tan lian wantah mangda Ida ngicenin karahajengan miwah kaweruhan sane mautama. Tirta punika taler dados anggen nyuciang raga, ngicalang sakancan keletehane sane wenten ring ragane, pradene mrasidayang galang apadang ening tan pasing sing.
- Runtutan sane kaping kalih wantah masambang semadi. Ri kala masambang semadi patut majagra (=melek) sinambi ngwacen lontar-lontar suci keagamaan, minakadi; Bagawadgita, Sarasamuscaya, Ramayana, Bratayudha miwah sane lian-lianan. Ring sajeroning sambang semadi puniki i raga patut mabrata tan dados mapunyah-punyahan.
Tetujone mabrata punika wantah marupa latihan natingin godaan Sadripune minakadi; loba, iri ati, angkara murka miwah sane lian-lianan. Ngwacen lontar tetujonipun lianan ring marupa tangkis magadang taler nunas kaweruhan ring Ida Sanghyang Saraswati.
- Runtutan sane kaping tiga inggih punika mabanyu pinaruh ri sampun awengi majagra, mabrata nglaksanayang sambang semadi. Benjangne pasemengan raris mabanyu pinaruh ka beji utawi ka segara masiram tur matirta.
Tetujone iraga mabanyu pinaruh wantah nyuciang raga, mangda kaletehane sane wenten ring ragane prasida ical. Ri kala mabanyu pinaruh punika i raga masiram antuk toya kumkuman, inggih punika toya sane sampun madaging sekar arum. usan punika dados sampun mantuk. Sarauhe ring jero dados sampun antebang bantene, sakewanten siratin dumun antuk tirta Saraswati. Luu banten punika iket antuk tali raris genahang ring luhur korine utawi lawangane. Tetujonnya wantah nyihnayang i raga subakti saha sampun ngaolihang kaweruhan.
Inggih, ida dane para pamedek sane baktinin titiang, manawita ida dane sareng sami sampun naenin nyingak lambang Saraswati. Ring simbul punika kasinahang, Ida madue tangan tetiga soang-soang ngagem; Ganitri, lontar miwah gitar utawi rebab. Ida nglinggihin angsa.
Irika taler wenten tunjung sane kasanding antuk paksi merak sane dahating asri pakantenannyane. Samian punika marupa simbul sane madue arti sakadi ring sor puniki.
- Dewi Saraswati rabin Ida Betara Brahma, nyihnayang simbul kakuatan sane agung saha ngledangin nudut kayun, marupa prabawan sarining kaweruhan.
- Gitar utawi rebab punika marupa simbul kabudayaan sane maha agung.
- Ganitri punika marupa simbul kalanggengan, sane nyihnayang paplajahan punika tan pawates.
- Lontar punika marupa simbul kaweruhan.
- Angsa utawi sowan marupa simbul kawicaksanaan
- Tunjung punika marupa simbul nyihnayang kaweruhan punika makeh sorohipun tur mahasuci.
- Merak punika marupa simbul kawibawaan sane nyihnayang sang sampun pradnyan, wicaksana kajananugara ring jagate.
Inggih para pamedek sareng sami, wantah asapunika prasida antuk titiang ngaturang pariindikan ri kala nyanggra karauhan wedalan Saraswati puniki.
Makawasana titiang tan lali nunas geng rena sinampura, yan pade wenten makatuna langkung antuk titiang ngaturang.
Om Santi, Santi, Santi Om
Diakui atau tidak, ada sekat atau pembatas batas yang samar manakala diskusi tentang peran manusia (nak) Bali dalam menunjang pelestarian budaya Bali. Banyak yang menerjemahkan orang Bali yang cinta tanah kelahiran dan budayanya mesti selalu siap “nindihin gumi”.
Klik disini untuk mendengarkan gitabali radio
Kesiapan ini diartikan secara sempit dimana sebagai orang Bali harus lahir, hidup, dan mati di Bali. Pendapat semacam ini---tidak dapat dipungkiri—menggores luka hati yang cukup dalam buat “nak Bali” dirantauan. Dalam konteks ini tentu orang Bali dirantauan menjadi makhluk yang sangat tidak beruntung.
Bayangkan saja, sudah berjuang menahan rasa kangen jauh dari kadang wargi, hehe ditambah cap “tidak cinta” tanah leluhur. Mereka memang tak jarang “babak belur” berjuang mengadu nasib di negeri orang, namun jangan katakan kepergian mereka meninggalkan Bali karena tidak bersyukur atas rejeki berlimpah ditanah leluhur.
Ada banyak banyak alasan kenapa orang Bali merantau, dan berikut tiga alasan utama yang dapat diketengahkan. Pertama, merantau untuk mendapatkan pekerjaan layak--kendati banyak lapangan kerja tersedia di Bali tidak semua beruntung diterima bekerja di tanah kelahiran--.
Kedua, menimba ilmu dengan harapan mampu berkiprah lebih baik dalam memajukan Bali. Ketiga, menikah –agak susah mendeskripsikan secara pasti kenapa nak Bali harus menikah ke luar negeri ini soal pilihan hati, dan kata orang karena cinta itu buta...jadi gunung nan tinggi samudra luas pun diarungi tuk mendapatkan cinta sejati. Suit...suit...klatak2 (meminjam komentar seorang kawanku dalam status romatis, kala hati meringis menahan sepi jauh dari yang terkasih..kikikikik). Karenanya, jangan katakana nak Bali dirantauan tidak mau partisipasi membangun budaya Bali.
Pasrah menerima stigma kurang peduli terhadap budaya sendiri bukanlah jawaban yang dipilih bagi nak Bali dirantauan. Ketika kepekaan nurani tersentuh, tentu gagasan atau ide kreatif muncul. Lantas apa yang dapat diperbuat untuk menunjukkan bahwa nak Bali di rantauan juga punya visi membangun negeri? Berawal dari hobby mendengarkan tembang-tembang Bali dua nak Bali yanag sedang mekuli di luar negeri De Budhi dan Made Jack membidani lahirnya radio Gita Bali pada medio November 2008.
Radio Gita Bali,The 1st Balinese Internet Radio yakni sebuah radio siaran memanfaatkan jaringan internet yang khusus memutar tembang-tembang Bali atau memutar music hasil karya musisi Bali baik mereka yang tinggal di Bali maupun di luar Bali.
Memasuki tahun ke usia radio Gita Bali yang menyapa pendengarnya dengan sapaan akrab Gita Baliners mampu membangkitkan asa dan semangat buat anak bali di rantuan.
Lagu bali yang diputer life streaming 24 jam nonstop dan terkadang ditingkahi suara penyiar (Dj) semi professional (berupaya nampil maksimal sepertipenyiar radio siaran komersial kendati kegiatan ini sebatas menyalurkan hobby atau sekedar latihan jadi juru kampanye menjelang pilkada...ini tidak sekedar informasi kenapa penyiar Gita Bali tidak mengudara secara regular), telah mengobati Gbners terhadap kampung halaman. Eit jangan salah orang Bali yang tinggal di Bali juga banyak yang nongkrong di GB, bahkan penyiar radio siaran professional di Bali juga aktif tuning di GB.
Klik disini untuk mendengarkan gitabali radio
Karenanya, Gita Bali kini telah menjadi sarana pemersatu nak Bali atau orang2 yang cinta akan budaya Bali karena ada beberapa WNA juga aktif mendengarkan radio Gita Bali. Karenanya pendapat yang memisahkan keberadaan nak Bali tinggal di Bali atau diluar Bali punya perbedaan nyata dalam partisipasi pelestarian budaya tidak relevan lagi. Buktinya, penyiar gita bali di beberapa kawasan penjuru dunia sehingga GB telah menebus batas Negara dan benua untuk menyatukan tali persaudaraan krama Bali.
Hai nak Bali dimana pun berada di desa, di kota, dan di rantau ngiring mesikian di Gita Bali.
Sarengin Titiang Dj De Sar, sane ngaturang ayah saking kota Wageningen (city of life science, the Netherlands) kenten taler Dj-dj sane lianan mine kadi Dj De Budi (Maryland, USA), Dj Made Jack (Denpasar Bali), DJ Deddy (Bermuda Island) Dj. Wayan Sam (Los Angeles, USA), DJ Tut Nata (Florida USA), DJ Tut Nick (Gianyar Bali), DJ Rah Tut XXX (Denpasar, Bali), Dj Deta (Denpasar Bali), Dj Putra (Denpasar Bali), Dj Cohan (Vancouver, Canada), Dj Tueka (Switzerland), Dj Tu Tia (Doha, Qatar), Dj De Margi (Ireland), Dj Eben ( Bintaro Jakarta), Dj Man Sudi (Dubai)
Di Banjar Carik, desa Gunung Sari ada anak sugih madan Pan Bonggan. Ia mapisaga ngajak anak lacur madan Pan Bagia. Pan Bonggan tusing pesan bisa menyama braya. Tusing taen masilihang barang-barangnyane.
Apabuin makidihang lakar nulungin anak tiwas wiadin anak kasengsaran dong suba joh. Dikuda kenkene pesu jailne, tur nyadcad timpal duweg pesan. Apa buin tekening anak tuara. Buina ia stata iri, gedeg ningalin anak mapanganggo bungah. Dadine tusing ada anake makekasihan ngajak Pan Bonggan.
Nanging mabinaan pesan teken Pan Bagia. Ia bisa pesan matilesang awak, sawireh tau tekening awak tiwas tusing ngelah apa.
Buina ia polos, tur demen malajahang awak. Mamunyi sada alus, tingkahe setata kasor. Ia anteng tur demen mapitulung tekening anak len. Ia bisa pesan manyama braya, bisa ngulanin keneh timpal. Ento kranane liu anake demen teken ia. Tur ia liua ngelah timpal miwah nyama braya.
Sadina-dina gaginan Pan Bagiane ngalih saang ka tengah alase. Keto masi ngalih jukut muah umbi-umbian. Man lebihan bedik purupanga baas ka peken anggona ngidupang kaluwarganyane. Cutetne idupne asambekan.
Sedek dina anu nuju Kajeng Kliwon, luas Pan Bagia ka tengah alase ngalih saang lan jukut-jukutan. Sedeng kelangen ia mikpik jukut disisin pangkunge saget ada sabda nrawang uli baduur. Kene sabdane ento : "Ih ! Pan Bagia ngalih apa ditu ? Dingehang sabdane manirane". Pan Bagia lantas matur; sambilanga ngetor baan jejehne.
"Ratu Betara ! tiang deriki ngrereh saang miwah jangan. Sawireh katunan tiange kadi mangkin, yan tan sapunika tiang ngabetang dewek tan urungan titiang padem tan paneda".
"Nah !yang Pan Bagia enyak ngidepang pangandikan manirane pedas cai bakal bagia. Nah ditu di bongkol kayune gede totonan ada guci matekep, jemak ento aba mulih !. Teked jumah dadi suba ungkab".
"Inggih Ratu Betara, titiang ngiring panganikan ratu Betara. Ditu lantas Pan Bagia ngencolang nyorjor ka beten kayune tur nyemak gucine lantas abane mulih, suba teked jumahne gucine ento lantas ento ungkaba. Beh, makesiab ia ngatonang isin gucine ento, bek misi pipis slaka. Ditu lantas ia sekeluarga demen pesan.
Diastu ia maan emas muah pipis slaka liu, nanging ia tetep plapan nganggo kasugihanne ento. Tusing ja anggona maseneng-senengdogen, nanging sisan anggona ngidupang kaluwarganne, ada masih anggona kamulan madagang. Uli dugase ento lantas idup Pan Bagiane, saja bagia. Makleo-kelo kanti suba ia ngelah, nuutin anake buka jani.
Sawireh keto kehanan Pan Bagiane, Pan Bonggan lantas matakon tekening Pan Bagia unduke ngelah buka keto. Ditu lantas Pan Bagia ngorahang teken Pan Bonggan undukne ada sabda uli baduur di langite, ngonkon nyemak guci di batan kayune gede. Ditengah gucine ento liu misi pipis slaka. Mara keto satuane Pan Tiwas jeg ngencolang Pan Bonggan mulihne nyemak bajunne ane buuk-buuk tur ane uek. Prajani ia nyaru-nyaru dadi anak tiwas, nuutang saparisolah Pan Bagiane. Disubane keto, buin maninne ngedas lamah, kema ua ka tengah alase ngalih saang. Disubane keto jeg ada sabda nrawang dingeha uli ba duwur.
"Ih ! Pan Bonggan kema jani beneng kaja, ditu beten kayune gede ada guci, jemak ento aba mulih".
Mara keto dingeha teken Pan Bonggan, kendel pesan kenehne, lantas jeg majalan ia beneng kaja di tengah alase. Sawireh alase kalangkung bet, ditu lantas ia paling, tusing tepukina tongos gucine ento. Baan kaliwat jejehne lantas ia ngangsehang malaib panti-kaplug. Tan pasangkan maglebug ia ulung di abinge, engsut di tengah ketkete. Ditu ia mara inget tekening deweke suba babak belur. Makucah-kucah pesu getih, nganti suba semengan mara ia nepukin lelubukan nuju ka sisin alase.
Ento lantas tuuta mulih. Pajalanne suba srandang-srendeng buka anak punyah. Ditu ia ngeling tan duga baane naanang sakit. Teken jumahne lantas ngojog ka tengah metenne pules tur nandang sakit.
Makelo tusing bani pesu, baan lek teken unduke buka keto. Diastu ia ngengkebang untukne buka keto, sakewala masih liu krama banjare nawang undukne. Buka sinonggane, tusing dadi baan nekepin andus. Sinah anake nawang unduke buka keto.
Dadi Pan Bonggan salawasne kaucap, jatma demit jail teken anak tiwas, anak sengsara. Keto ketuturan anak mabudi loba.
Pan Bagia Teken Pan Bonggan olih Sabda Sastra Bali, Denpasar. 2009
Kacarita di tengah tegale linggah ada punyan kepuh gede tur tegeh. Punyan kayune ento madan I Kepuh. Di carangne ada kedis goak matinggah. I Goak lantas matakon teken I Kepuh. "Ee. Kepuh, saking kaliwat kapiolasan icange nepukin cai. Goban caine layu dudus. Don caine ligir. Buine kulit caine telah babak belur.
I Kepuh lantas masaut, "Aduh, Goak. Saja keto buka munyin caine. Sabilang tengai i pangangon teka mai, sambilanga masayuban laut ngleslesin kulit icange. Aduh ! sing gigis sakitne. Adenan suba mati bandingan teken idup."
Masaut lantas I Goak, "Ee, Kepuh, eda suba sangsaya. Ada pangupayan icange apanga cai seger. I pangangon apanga suud mai "
"Nah, cai Goak ! terusang legan caine ! Yening icang seger, icang tusing bani piwal teken legan muah tresnan caine !. Keto pasubayan I Kepuhe. Suba keto I Goak lantas makeber ngalih bebangkan ane berek. Bangken lelipi, bangken siap, muah bangken cicing. Onya bebangkene totonan kagantungang di carang-carang kepuhe. Banyehe paketeltel ulung di tanahe. Bon bengune maimpugan. Uli dugase ento tusing ada pangangon bani kema paek teken I Kepuh.
Makelo-kelo seger I Kepuh. Carange rembiak, donne gadang lum. I Kepuh liang pesan kenehne. Ditu lantas I Goal mamunyi teken I Kepuh, "Nah, buka pasubayan icange malu, jani icang lakar ngingsanang taluh tekening cai. Melahang nyen nyaga ! Yan ada anak nagih wiadin ngusak asik da baanga !".
"Nah, da suba sangsaya teken icang !". Sawireh keto munyin I Kepuhe, lantas ditu I Goak mataluh telung bungkul.
Gelisang crita tan panaen ada lelipi gede madan I Lelipi Raja, teka bedak layah tur mamaksa nagih taluhne I Goak. I Kepuh nombahang. Nanging I Lelipi sahasa nagih ngamatiang I Kepuh, tur mamunyi, "Nah, nyen bani teken awake. Awake suba sakti tan patandingan di jagate. Tusing ada anak bani. Apa buin buka I Goak, kedis nista, joh tanding teken awake. Awake lakar nyaga dini di bongkol caine". Sawireh keto munyin I Lelipi Raja, lantas kapineh-pineh baan I Kepuh. "Beh saja adanan masawitra ngajak I Lelipi Raja" . Ditu lantas kaserahang taluh I Goake makejang.
Gelisang crita, disubane telah taluhne kaporot, lega I Lelipi Raja. Ditu lantas ia magook, nyaga I Kepuh di bongkolne. Uli dugase ento nyumingkin tusing ada ane lakar sangsayaninna teken I Kepuh.
Critayang jani I Goak sebet pesan, sawireh taluhne suba kaporot baan I Lelipi Raja. Ditu lantas I Goak mapineh-pineh. "Nah, ne tuah I Kepuh linyok teken pasubaya. Ne ane madan timpal drowaka. Nah yening keto, tusing makelo ia lakar idup. Palane tusing teher teken pasubaya". Disubane keto lantas ia makeber magedi ninggal I Kepuh.
I Lelipi Raja tan mari ka desa-desa ngalih tetedan. Asing ada ubuh-ubuhan, kacidra laut uluha.
Krama desa Mandara Giri keweh, krana ubuh-ubuhane sesai ada dogen ane ilang. Ada ane kelangan siap abengbengan. Ada ane kelangan cicing muah celeng. Ada masih ane kelangan sampi wiadin kebo.
Dane Bendesa Mandara Giri nyangkepang krama desane. Para pacalang apanga magebagan, tur ngronda. Ada masih ane ngintip nyliksik, nyen sujatine malinge ento. Salah tinunggal ada ane ngetaraang malinge ento tusing ada len teken lelipi gede, ane madan I Lelipi Raja. Ia magook di bongkol Kepuhe.
Ditu laut Bendesa Mandara Giri ngarahin krama desane apanga buin mani, soang-soang ngaba saang pada mapesel anggon nunjel gook I Lelipine, tur ngaba tongked wiadin tumbak.
Buin manine pasemengan kulkule suba katepak bulus, ngwangsitin krama desane apanga tragia ngaba saang muah gegawan. Rame-rame lantas para krama desane nyorjor ka gook I Lelipine.
Gooke kasengsengin aji saang matumpuk-tumpuk, nganti nginderin bongkol kepuhe. Laut katunjel. Sepanan apine ngabar-abar, andusne malepuk. I Lelipi Raja di gookne kapanesan, kebus tan sita baan naanang. Awakne lepuh puun, bayunne lempor. Ia lantas klasak-klisik pesu. Mara nengok uli kobaran apine, jag kalempagin tur katumbakin. I Lelipi Raja mati tan Pangundili. Apine sayan ngedenang, kanti I Kepuh puun sengeh.
Sabha Sastra Bali, Denpasar
The Black cat by bcduncan
Famous - Sane Pinih Kasub
-
Setiap Tahun Kerama Suka Duka Hindu Dharma Banjar Ciledug www.banjarciledug.org selalu mengeluarkan dan mencetak Dudonan Upakara / Upacar...
-
Belibis Putih Kacrita ada bendega madan Narajana . Ia nongos di pesisi kelod. Sadina-dina Narajana ngalih be di pasih. Narajana nega...
-
Basa Bali iraga naler medue Peribahasa utawi paribasa. P a ribasa Basa Bali sekedi Sesonggan, Sesenggakan, Bebladbadan, Sesawangan, Wewang...
-
Kalender Bali 2013 __ Parerasan dan Panca Suda dipakai memperkirakan (nengerin) tabiat atau perwatakan menurut kelahiran. Aras ...
-
Kalender Hari Raya Umat Hindu 2016 . Sebulan telah berlalu tahun 2016 ini, umat Hindu telah melaksanakan beberapa hari besar keagamaan berd...
-
Tri Sadaka HINDU sebagai sebuah agama telah terbukti mampu bertahan selama ribuan tahun. Hal ini tak terlepas dari ajaran Hindu yang u...
-
Bagawad Gita III.14 Sloka Bhagawad Gita ini mengingatkan kita bahwa tanpa tumbuh-tumbuhan semua mahluk bernyawa tidak dapat melangs...
-
Sadripu adalah enam musuh yang ada dalam diri manusia yaitu Kama ;keinginan, Kroda ;kemarahan, Lobha ;serakah, Moha ;kebingungan, Matsa...
-
Senjata Astadikpalaka AYUDHADEVATA adalah Senjata Para Dewa. Para Dewa memiliki senjata tertentu yang merupakan "LAKSANA" ...
-
** Maa-Katyayani ** Dewi Katyayani Penguasa Jodoh Manusia. Dalam beberapa literatur Weda , kita akan menemukan banyak sekali dewa da...

robotstxt: allowed

filter: keep


text:
Mara I Durma matuuh pitung oton, kalahina teken memene mawali ka swargan. Sawireh keto, Idurma kapiara, olih Irajapala,kanti matuuh dasa tiban.
Gelisang satua I Rajapala makinkin bakal nangun kerti ke alas gunung.
Nuju sanja, I Rajapala ngaukin pianakne laut negak masila.
I Rajapala ngusap-ngusap duur I Durmane sarwi ngomong,
“duh cening Durma pianak bapa, tumbuh cening kaasih-asih pesan. Enu cerik cening suba katinggalin baan meme. Buin mani masih bapa bakal ninggalin cening luas kagunung alas nangun kerti. Jumah cening apang melah”.
Mara keto, jengis I Durma, yeh peningalane ngembeng-ngembeng. Bapane nglanturang mapitutur, “Cening Durma awak enu cerik, patut cening seleg malajahang awak. Sabilang gae patut plajahin,nyastra tusing dadi engsapang. Ditu di pasraman Jero Dukuh, cening mlajah sambilang ngayah”.
“Plajahin cening matingkah,ngomong muah mapineh. Tingkah,ngomong muah papineh ane rahayu plajahin. Sekenang pesan magarapan ditu di pasrama Jero Dukuhe. Prade ada anak kuma tresna, suka olas teken cening, ento eda pesan engsapanga. Nanging yen ada anak ngawe jele wiadin ngawe jengah teken ukudan ceninge, sadida-sidaan eda Walesa.
Minab Ida Sang Hyang Widhi tuara wikan nyisipang. Keto masih eda cening ngadu daya lengit, ngekadaya nyengkalen anak. Jejerang papinehe ngulati ane melah. Ingetang satata ngaturang bakti ring Ida Sang Hyang Widhi, matrisandya tetepang. Nah, amonto bapa mituturin cening, dumadak Ida Sang Hyang Widhi Wasa sweca mapica karahayuan tekening cening muah bapa”.
Kacarita jani I Durma suba ngayah, malajah di pesraman Jero Dukuhe. Jero Dukuh kalintang ledang pikyunanne, krana
I Durma seleg pesan malajah tur enggal ngeresep. I Durma tusing milihin gae, asing pituduh Jero Dukuhe kgarap kanti pragat. Sabilang peteng kaurukang masastra baan jero Dukuh. Baan selene mlajah mamaca, dadi liu ia nawang satwa, tutur muah agama.
Sasubane I Durma menek truna, pepes ia kabencingah, dadi tama ia nangkil ring anake agung di Wanakeling.
Para punggawa, tandamantri pada uning, tur sayang teken I Durma. Ditu laut I Durma kaangen parekan di puri, kadadiang panyarikan sedehan agung purine.
Dadine, I Durma tusing kuangan pangan kinum muah satata mapanganggo bungah.
Yadiapin keto tusing taen ia engsap manyama braya, satata inet teken pitutur bapane muah ajah-ajahan Jero Dukuh. Keto yen pikolih anake jemet malajah tur anteng magarapan.
sumber : www.cakrawayu.org


text:
Ring galahé sané becik puniki, iriki jagi unggahang
titiang gumanti risaksat nyobyahang mangda kawikanin antuk para krama Baliné.
Mogi-mogi ja mapikenoh, mawinan jagi dangan nulis surat mabasa Bali, utaminipun
indik pasinggihan (penghormatan) majeng ring sang sané katuju. Uratiang ring
sor puniki!
1) Yth. (Yang terhormat) gentosin antuk
Swt. (Sané wangiang titiang), utawi
Sst. (Sané singgihang titiang).
Conto ring
nulis surat kadi puniki :
Yth. Bendesa
Pakraman Seraya
d.a. Seraya-Karangasem
di Amlapura
Dados surat
kadi puniki :
Swt. Bendesa
Pakraman Seraya
a.g. Seraya-Karangasem
ring Amlapura
2) Yts. (Yang tersayang) gentosin antuk Sat.
(Sané asihin titiang)
3) Ytc. (Yang tercinta) gentosin antuk Stt.
(Sané tresnain titiang)
Conto ring
surat kadi puniki :
Ytc. Luh Apriliani
d.a. Br Merajan Desa Seraya Barat
di Seraya
Dados surat
kadi puniki :
Stt. Luh
Apriliani
a.g. Br Merajan Desa Seraya Barat
ring Seraya
Istilah tiosan sané sering manggén ring surat-surat
mabasa Indonesia, taler sampun laca-laca titiang kadi ring sor puniki,
mogi-mogi wénten pikenohipun.
4) d.a. (dgn alamat) gentosin antuk a.g.
(antuk genah)
5) a.n. (atas nama) gentosin antuk a.p.
(antuk parab)
6) u.b. (utk beliau) gentosin antuk m.d.
(majeng dané)
7) Sdr. (Saudara) gentosin antuk Smt.
(Sameton).
8) Ttd. (tertanda) gentosin antuk Klt.
(Kalinggatanganin)
9) dll. (dan lain2) gentosin antuk msl.
(miwah sané lianan)
10) lampiran gentosin antuk lepihan
11) prihal gentosin antuk indik
12) Dengan Hormat gentosin antuk Om Swastyastu
13) tembusan gentosin antuk tumusan
Ring sor puniki titiang jagi ngaturang imba utawi
conto daging surat undangan, taler imba/conto pamuput surat:
Daging surat: “Atas rahmat Tuhan Yang Maha Esa, saya
mengundang kehadiran Bapak/Ibu/Sdr. pada upacara perkawinan putra-putri
kami.”.
Basa Balinné ‘Malarapan asung kerta wara
nugrahan Ida Hyang Parama Wisesa, titiang ngaptiang sapangrauh Bapak/Ibu/Smt.
Ri sajeroning pawiwahan pianak titiang’.
Pamuput surat: “Demikianlah surat ini disampaikan,
atas perhatian Sdr. (Saudara) Saya mengucapkan terima kasih.”
Basa Baliné: ‘Kadi asapunika rerepi puniki
katur, mantuk ring uratian Smt. (Sameton), titiang ngaturang suksmaning manah’.
Pangaptin titiang, ngiring sareng-sareng nyobyahang
kruna miwah istilah-istilah utawi reringkesan sané sampun karincikang gumanti
wénten kanggén sepat siku-siku ri kalaning nulis surat mabasa Bali. Elingang,
silih sinunggil cihnan (sifat) basa, wantah konvensional utawi pasumanggeman
‘kesepakatan’. Yéning sampun akéh anaké nganggén istilah punika, majanten ipun
pacang manados basa sané lumrah (baku). Majanten pacang banget pikenohipun
imbangang ring nénten wénten anggén. Salanturnyané, para yowana Baliné sané
pacang nulis surat mabasa Bali, nénten pacang bingung/méweh malih sakadi sané
naenan rasayang titiang. Astungkara.


text:
Pasamuan Ibadah Saksi-Saksi Yehuwa
Uningin indik pasamuan titiang. Polihin genah pasamuan sane nampek.
Sakadi Napi Pasamuan Ibadah Titiang?
Saksi-Saksi Yehuwa ngamargiang pasamuan ibadah ping kalih aminggu. (Ibrani 10:24,25) Ring pasamuan niki, kaundang antuk umum, titiang malajahin Cakepan Suci lan carane nyalanang palajahane punika ring kauripan tiang. Akehan palajahane nyakup pabligblagan, sakadi malajah ring kelas. Acarane kakawitin lan kapuput antuk tembang lan pangastawa. Ragane nenten harus dados Saksi Yehuwa pang prasida rauh ring pasamuan titiang. Tiang ngundang ida dane samian mangda rauh. Acarane puniki nenten naur. Tan wenten kotak punia utawi perpuluhan.


text:
52996184.jpg 3 months ago
- You must login to post comments
Showing 1 result
Banyuwedang, Kepahlengkong, Desa Pejarakan, West Bali National Park Banyuwedang Bali 81155 1.1 km
Jalan Seririt-Gilimanuk, Pejarakan Village, Buleleng Banyuwedang Bali 81155 1.66 km
Jl. Banyuwedang, West Bali National Park - Singaraja Banyuwedang Bali 81155 1.78 km
Jalan Marga Garuda, Banyuwedang, North West Bali National Park Banyuwedang Bali 81155 2.37 km
Banyuwedang - North West Bali National Park Banyuwedang Bali 81155 2.86 km
Desa Pemuteran , Kecamatan Gerokgak Pemuteran, Bali 81151 7.97 km
Banjar Dinas Loka Segara, Desa Pemuteran, Kecamatan Gerokgak Singaraja Pemuteran, Bali 81155 8.26 km
Jl. Raya Gilimanuk - Seririt, Pemuteran - Buleleng Pemuteran, Bali 81155 8.35 km
Bali Balance Cafe Pemuteran, Jl. Raya Gilimanuk-Singaraja Pemuteran, Bali 81155 8.51 km
Jln. Pantai Balian Br. Pengasahan Desa Lalang Linggah Antasari Bali 82162
Desa Apuan, Kecamatan Baturiti, Kabupaten Tabanan Bedugul Bali 82191


text:
Tuesday, October 27, 2015
Artikel Segara Gunung
Segara Gunung
Umanis Galungan sapunika taler umanis kuningan galah melah anggén malilacita ngalimurang manah sané sampun wadih ngamargiang sahananing pamargi ring kauripan minakadi makarya, ngamargiang pamargi ring adat, taler sané tiosan. Manawita jagaté mangkin tios kahanané kadi dumun. Mangkin kramané akéh pakaryané ngantos nénten madué galah anggén malancaran sareng kaluarga. Wantah ring rainan kadi Galungan lan Kuningan galah melah anggén masliahan.
Ring dija genah sané melah anggén malancaran? Sinalih tunggil genah sané becik anggén malancaran inggih punika segara lan gunung. Akéh kramané ka pasisi mabalih ombak saling candén, wénten taler sané masiram ring pasih utawi wantah negak-negak kémanten ngarasayang tis anginé ngasirsir. Satios ring pasisi, genah sané becik taler karauhin wantah ring gunung, pamekas Gunung Batur. Gunung Batur becik pakantenané duaning wénten Danu Batur irika. Taler kawéntenan jagaté gesit ring Kintamani. Akéh kramane saking kota malancaran irika.
Mangkin sampun mabading, yéning ring gunung doh utawi tan madué pasih, sinah malancaran ka pasisi. Kénten taler semetoné saking kota, wadih sareng panes jagaté, sapunika taler polusiné sané sayan nincap, nuju wénten galah, akéh melali ka gunung. Wénten sané ngajak gegélanipun, wénten taler sareng kaluarga. Segara lan gunungé pinaka genah sané banget kasenengin olih krama Baliné jagi kanggén ngalimurang manah.
Segara lan gunungé sampun sapatutnyané kapiara, jaga mangda nénten usak, uug. Segarané mangda resik tan wénten leluu pamekas leluu plastik. Patut uratiang indiké punika. Yéning sampun becik, resik, sinah sampun akéh kramane malancaran irika. Becik taler anggén genah melasti ngaturang puja ring Hyang Baruna. Sapunika taler ring gunung, satios mangda resik sekadi ring segara, patut pisan uratiang indik kramané sané ngerereh bias irika. Sampunang nyabran rahina ngokoh bias, kaambil laut kaadol. Sayuakti biase punika wantah paican Widhi, sakémaon, yén sami kaambil sinah sampun palemahané pacang usak, tan becik pakantenané yéning cingakina sareng krama sané malancaran. Yén sampun tan kapiara sinah sampun akidik torisé pacang rauh, yén sampun akidik, sinah akéh villa muah restoran sané matutup. Yén sampun kénten janten sampun akéh kramané sané makarya irika pacang kélangan pakaryan, duaning akéhan krama Baliné ngarereh pangupajiwa ring pariwisata.
Pariwisata punika sida ajeg, torisé taler akéh sané rauh yéning iraga sumeken miara tur nyaga kahanan segara muah gunungé. Palemahan sané gumanti ngulangunin sang sané nyingakin. Palemahan paican Widhi sané gumanti patut kapiara mangda sida ngametuang amerta. Segara gunung pacang ngawi jagat Baliné sayan mataksu satios ring budaya sané patut kalimbakang malih kawéntenannyané.
I Komang Alit Juliartha
Umanis Kuningan
Kacang Apit, 26 Juli 2015
Subscribe to: Post Comments (Atom)


text:
Ngawetonin ring basa Bali artin ipun ngalaksanayang upacara antuk jadma ring dumadin nyane, katemu ring palekadan nyane manut ring panca wara, sapta wara lan wuku. Yen niskalane, ngawetonin punika matetujon antuk penyucian lan pabersihan jadma sane kaupacarain. Sakemaon, yening skalane, ngawetonin punika mangda eling ring raga tur nyuksmayang dewek yening wekas numadi dados manusa luwih. Upacara ngawetonin punika katujon antuk Sang Dumadi, Bhatara Hyang Guru mangda ring dumadi ring merca pada puniki kalindungin olih Bhatara Hyang Guru. Utamin nyane, ngawetonin punika dados pancer ngingetang dirgayusa mangda jadmane pikenohing swadharman hidup. Selian nika, mangda slamet tinulus tetujon hidup kapinangguh.
Inggih sapunika kirang langkung gunane upacara ngawetonin. Yening iraga maagama Hindu sepatutnyane ngutamayang nglaksanayang upacara ngawetonin punika, yening saihang tekening nglaksanayang Hari Ulang Tahun. Mawinan weton punika ngranayang urah-arih laksana, pikenoh lan tabiat manusa ring merca pada. Yening ulang tahun wantah ngingetang tuwuh iragane sabilang taun secara taun kabisat utawi taun kalender.
Inggih sapunika sane prasida aturang titiang. Yening wenten sane ten patut ring kayun, titiang nunas geng sinampura. Mangkin titiang puputang antuk paramasanthi.
Om Santih, Santih, Santih Om
Kaambil Saking :
* http://smastageneration.blogspot.com/2009/03/upacara-ngawetonin.html


text:
Kacerita I Pudak bakal luas ka Denbukit, I Pudak mabesen teken Kurenanne:
“Wayan,buin mani awake bkal luas joh,tusing karuan buin pidan lakar teke,ne kene nyai beling gede,nyanan bisa setoden awake mulih nyai ngelah pianak,ingetang pebesen awake:yen muani pianake melahang melihara,sakewale yen luh matiang dogen tendasne,tektek bang siap ngamah padun abedik,awake tusing demen ngelah pianak luh,i dewek tuyuh melihara ngedeneng,suba kelih anak len nyuang nganggon kurenanne.
“Nah beli!”
Keto pesaut kurenane,tusing bani nungkasin,Buin manine luas lantas I Pudak.
Tan carita I Pudak,kacerita jani kurenane mara ngetelun kalahine luas ngelah iya pianak luh.Beh keweh pesan keneh memen anake cerik.
“Ne kenkenan jani I cening orahina nektek teken bapanne bang siap kurungan padun abedik,yan tuutang bes pianak baan ngalekadang,sejabanin jelema buduh mara ya nyak bakal nektek pianak anggon maman siap,Aduh dewa ratu Betara sasuhunan titiang sareng sami,icenin titiang pemargi sane becik.Aduh kenkenan baan medaya.”
Keto iya ngerengkeng padidianne.Makelo iya bengong mapineh-pineh:
“Ah kingsanang dogen anake cerik di umah dadongne, arin-arinne dogen tektek bang siap pada abedik.”
Keto iya makaengan pedidianne.Sambilang mejalan ka umah memen lakar ngisanang pianakne,di suba ne iya neked ditu mekesiap memen ningalin pianak ne ngajak anak cerik luh buin kulit ne putih gading.
“Yeh cening ngudiang,ngajak anak cerik mara lekad mai?”
Keto memen metakon teken pianakne,di lantas iya ngorahan teken memene:
“Nak kene me,tiang lakar ngisanang I cening dini sawire titang orahine nektek teken bapanne lakar bange siap kurunganne.
Keto pesautne iya teken memen.ditu memen sedih mara ningehang pesaut pianakne
“Nah lamun keto meme lakar ngajak piank ceninge dini,sakewale ingetang sesai mai abang susu lan bubuh.
“Nah me,sawireh suba tengai tiang mulih malu lakar nyakan, nyanan teke lantas i beli Pudak tingaline tiang konden nyakan bisa matiange dewek tiange teken iya”.
Keto pesautne iya teken memen,sambilang mejalan mulih.Buin mani ne kemu lantas iya sebilangwai di umah meme nelokin pianak lakar bange susu lan bubuh,di umah memen pianake cerik ka gaenang banten colongan,nelung bulan,muah otonang.Dadongne ngadanin pianak ne Ni Tuung Kuning di suba ne kelih jemet pesan iya magarapang di umah dadongne.
Tan kacerita jani I Pudak suba teke ling luas metajen di Denbukit.Di subane neket jumahneiya metakon teken kurenane:
“Wayan apa pianak awake?”
“Luh Beli!”
Keto pesaut ne kurenanne ngajak I Pudak.
“Men suba ka tektek nyai tendas ne bange siape padu abedike.”
Koden suud I Pudak mamunyi,sagetang suba makuruyuk siap kurunganne mamuyi.
“Kukuruyuk..................arin-arin dogen bange pianakne kingsanang di umah dadongne.
Keto kanti siap ne mamunyi tusing ruange teken I Pudak.Buin cepok lantas siap ne makuruyuk:
“Kukuruyuk................arin-arin dogen bange piankne kingsanang di umah dadongne.
Mara dingehang keto muyin siap ne iya mamedih tur ngorahin kurenane ngalih pianakne kemu ka umah dadongne.
Kacerita kurenanne mejalan kemu ka umah memen ngalih pianakne Ni Tuung Kuning lakar ajake mulih,neked ditu iya ngaukin pianak ne:
“Cening Tuung kuning orahine mulih cening teken bapan ceningne.
“Nah me,benjepe tiang bakal kemu lamun tiang suba suud nenun kamen.
Keto pesaut ne Ni Tuung kuning teken memen.Ditu memen melipetang mulih mara ningehang pianak ne mamunyi keto,suba lantas iya neked jumah sagete tingaline kurenanne sedeng nyagih blakas.
“Wayan ken pianak nyaine Ni Tuung Kuning,adi tusing ajak nyai mulih?”
Keto I Pudak metakon teken kurenanne,sambilang nyagih blakas.
“Iya nak nu nenun kamen beli ,benjep lamun iya suud nenun bakal mai.”
Keto kurenane mesaut teken I Pudak.Di Suba ne keto buin I Pudak oranine kurenanne kemu ngalih pianakne di umah dadongne.Suba lantas iya neked ditu buin iya ngaukin pianak ne:
“Cening Ni Tuung Kuning orahine mulih cening teken bapan ceningne!”
“Nah me,buin kejep gen tiang lakar kemu lamun tiang suba suud maseh.”
Keto Ni Tuung Kuning mesaut teken memen,buin memen melipetang pedidiane tusing ngajak pianakne.Di subane neked jumasagete tingaline nu kurenane nyagih blakas.Buin I Pudak metakon ajak kurenanne:
“Wayan ken pianak nyai ne adi konden ajak nyai mulih!”
“Iya nak nu maseh buin kasep gen iya bakal mai beli!”
“Alih iya buin cepok gen kemu,lamun tusing nyak iya mulih awake bakal kemu ngalih iya”
Kemu iya mejalan ngalih pianak ne sabilang ngeling,di suba ne neked ditu sagetang pianak suba tingaline pianak ne mabaju sarwa putih-putih.krana iya suba tawange dewek ne lakar matiange teken bapanne,setonden iya mejalan mulih ada pabesenne iya teken dadongne:
“Dadong melah-melah dini nah,sawireh tiang bakal ngalahin dadong maluan.”
Sebed pesan keneh dadongne ningehang pabesen cucune.Di lantas iya ajak mulih teken memen,di suba ne Ni Tuung Kuning neked jumah sagete suba jemake limane teken bapan lakar ajake ka alase,ditu Tuung Kuning mareren nakonang bapanne:
“Bapan suba ngangteng dije ne iraga majalan!”
“Ne dini be nyai malu ngoyong.”
Keto pesaut ne I Pudak ngajak pianakne.
Kacerita jani Ni Tuung Kuning tegule di puyan gadeboge lan nagih tekteke teken bapanne,jek teken lantas dedarinnenyilurang Ni Tuug Kuning aji bangadebong.gadebongne ento tekteke kaden ne Ni Tuung Kuning lautang abe mulih bange siap kurungane.Di suarga Ni Tuung Kuning ajahine mejejaite lan nenun ane melah teken widiadarine di suargan.
Ainggih asapuniki satua sane prasida katurang titiang,dumogi satua puniki prasida ka anggen sasuluhang,yening dados jatma nenten dados ngutang pianak luhsawire pianak luh punika pateh masi suwecan widhi.


text:
Pan Karsa ajaka pianakné muani nanggap upah ngaé sémér di sisin rurungé gedé. Uli semeng makasanja ia ajaka dadua tusing marérén magaé, sajawaning dinuju madaarné. Kenehné apang gegaéné enggal pragat, tur lantas nampi upahné. Telung dina ia magaé tan parérénan, séméré suba dalem, ngantiang pragat. Kendelné tara bakat ban nuturang. Buin awai magaé, pedas ia bakal nampi upah liu. Tan critanan maniné semeng séméré lakar katampiang tekén ane mupahang. Petengné sagét ujan bales pesan madulurang angin. Apeteng Pan Karsa tusing bisa pules ngenehang gegaéné. Takut séméré bek kaurugin tanah. Maniné nu ruput ia ajaka pianakné nelokin séméré, sambilang ngaba tambah. Saja lantas séméré bek aji tanah. Pianakné sedih mapangenan. Pan Karsa masih mapangenan. Makelo ia bengong, mangenang kalacuran déwékné. Nangingké ia ngalih daya, apanga gegaéné aluhan. Lantas ia ngomong tekén pianakné. “ih cening, de cai keweh, buin akejep dong ilang tanahé ané ngurugin séméré né.”Ditu lantas Pan Karsa ngantungan baju muah capilné ditongosé ngantungan buka ané suba-suba. Pianakné masih nuutang tingkah bapané. Buine tambahé ané besikan bantangné tancebanga ka tanahé ané ngurugin séméré, muah ané lénan pejaga di sisin séméré, suud keto lantas kalahina mengkeb.
Kacrita anaké sané mentas ditu pada ngon, ningalin baju muah capil magantung paek séméré, tur ané ngelahang tuara ada. Apa buin mara ajinanga ada tambah ditu. Alihina tusing ada, kauk-kaukina tara ada masaut. Sayan makelo sayan liu anaké pada kema tur pada ngenehang, anaké ané ngaé séméré kaurugan baan tanah ditu. Lantas sahasa nyemak tambah, pada numbegin séméré ento. Tanahné kagediang. Baan liu anaké magaé, buina tanah nu gebuh, dadiannya tuara makelo séméré ento suba kedas buka ibiné. Ditu Pan Karta Malaib-laib tur ngomong, “inggih jeroné sareng sami, tiang nunas pisan ring pitulung jeroné sane paicaang ring tiang.”
sumber : satuabaliku.blogspot.com


text:
Paribasa Bali
I. Pamahbah
Sajeroning ngawedar pikayunan, parajana Bali prasida makéh nganggé piranti basa. Tiosan ring basa lumrah sakadi basa sané kaanggén ngrahina ring pagubugan, taler wénten kawedar nganggé piranti sastra lan piranti paribasa. Sajeroning ngawedarang pikayunan nganggé srana sastra, wangunnyané ketah nganggé piranti gegitaan sané lumrah taler kabaos sekar. Sekaré punika kapérang dados petang paos, minakadinnya wénten sekar ageng, sekar madia, sekar alit, yataké sekar raré.
Piranti basa sané kaanggé ri tatkala nglimbakang daging pikayunan sané ketah kabaos paribasa punika amangkinané sayan arang kawigunayang olih parajana Bali. Indiké puniki kaawinang olih arangnyané wénten balih-balihan sané nganggé reraosan utawi pabligbagan sané nganggé basa Bali sajeroning masolah. Taler sajeroning magubug ngrahina, parajana Bali nénten malih nganggé basa makulit kadi paribasa duaning tiosan ring nénten éféktif taler kirang praktis. Samaliha, mangkin arang pisan kramané nglaksanayang pakaryan saling wantu sajeroning pupulan sané kawastanin sekaa kadi dumun. Sekaa manyi, sekaa majukut, sekaa iket, sekaa arja, sekaa gong lan sané lianan mangkin sampun arang pisan wénten ring pakraman. Mangkin, makéhan makarya ka bangket sampun wénten tenaga upahan, borongan. Sajeroning widang seni sampun kagentosin antuk sanggar, sané galahnyané sampun cutet, kaukur, samaliha sekaannyané nénten sebunan sampun bonan nénten sakadi dumun makéh wénten waktu luang sausan mretéka bangket anggén magegonjakan. Ri tatkala magegonjakan kadi punika ketah nganggén paribasa pinaka panglengut basa. Cutetnya, mangkin nénten wénten malih waktu luang anggén mareraosan, marerasan sareng sameton duaning tuntunan zaman, aab jagat kabaos “instant”, ménggal-énggalan.
Yéning galih-galihin, kasujatiané nénten ja manut kadi panampén ring ajeng, duaning paribasa punika pinaka panglengut basa sangkaning becik kaanggén nyihnayang pikayunan bendu utawi jengah sakéwanten nénten majanten kaon. Taler becik anggén nyilibang abah bregedegan gumanti nénten medal baos kasar utawi jabag ri tatkala polih parisolah utawi basa sané kaon sajeroning makrama ring désa pakraman. Kawigunan paribasa taler nepék pisan ri tatkala anggén mabebaosan sajeroning masuaka duk yayah rena ngetut tresna sih i pianak pacang ngrereh somah (ketah kanggén ri kala mabebaosan duk acara mapamit utawi makta bantal) .
Pidabdab nayaka praja ngwerdiang basa Baliné ring Bali sampun becik. Makéh acara sané kagelar mangda prasida basa Bali duéné prasida ajeg, silih tunggilnyané marupa pacentokan. Lomba darma wacana, masatua, macecimpedan, pidarta, nepék pisan kaanggén nglimbakang i basa Bali untengnyané parindikan paribasa Bali puniki.
Makéh utsaha sampun kaparidabdabin mangda basa Baliné prasida lestari, sakéwanten pikobet sajeroning nglimbakang silih sinunggil piranti basa sané marupa paribasa Bali punika patut pisan kapikayunin sinarengan olih i krama Bali. Sakadi sampun kawedar ring ajeng, makéh wicara sané wénten sajeroning nglimbakang paribasa, taler sampun makéh pakibeh sang mukiang nayaka (pemerintah) sajeroning niténin i basa Bali gumanti rajeg. Yadiastun sampun wénten paridabdab, sakéwanten ngawigunayang paribasa sajeroning mabebaosan ngrahina ring pamargin kauripané ring désa pakraman karasayang kirang limbak. Duaning, kasayuaktiannyané taksun i basa Bali tiosan wénten ring kruna sané masor-singgih taler wénten ring basa sané madaging paribasa!
Wénten makudang-kudang piranti sané dados anggén srana sajeroning ngawigunayang paribasa Baliné gumanti limbak kaanggé olih i krama Bali tiosan ring wahana ring ajeng. Srana inucap sajeroning jalur pendidikan manawi saking TK para siswa sampun kacaluhang makarya sasolahan sané nganggé reragragan mangda madaging silih-sinunggil unsur paribasa. Sajeroning media elektronik taler mangda wénten sasolahan sané prasida nganggé paribasa, minakadinnyané acara-acara masatua, macecimpedan, mapidarta taler mangda prasida katayangan ring tipiné. Sasolahané inucap nénten ja mawates sané madué wangun tradisional manten taler ring wangun modern sakadi drama satu babak (opera) mabasa Bali.
II. Paribasa Sajeroning Basa Bali
Sakadi sampun kaunggahang ring ajeng paribasa Bali madué kawigunan anggén panglengut basa. Makéh pisan piranti panglengut basané punika sané nénten ja wénten ring basa Bali manten. Basa-basa ring nusantara sakadi basa Jawa, Sunda, Madura, Bugis, Minang, lan sané lianan taler madué panglengut basa.
Paribasa sajeroning basa Indonesia pateh sakadi peribahasa. Paribasa manut Kamus Umum Bahasa Indonesia pakaryan W.J.S. Poerwadarminta (1987: 738) ngunggahang, paribasa punika, marupa lengkara utawi pupulan kruna sané susunannyané tetep lan lumrahnyané ngimbayang pariindikan pikarsan sané sampun janten (ingkupan sajeroning paribasa minakadi raos ngémpélin (ungkapan), sloka (bidal), lan sesawangan (perumpamaan). Abdul Rozak Zaidan, dkk., (2000: 153) sajeroning Kamus Istilah Sastra ngartosin paribasané punika pinaka ungkapan sané ringkes, padet, sané madaging kasayuaktian sané nyata, tetuek kauripan (prinsip hidup), utawi tata-titi parilaksana; sesonggan (pepatah). Minakadinnya: wénten gendis wénten semut, lek matakén paling ring margi. Panuti Sudjiman, ed. (1986: 58) maosang paribasa (peribahasa) punika ungkapan sané ringkes, padet, madaging kasayuaktian sané ketah (wajar), tetuek kauripan (prinsip hidup), utawi tata-titi parilaksana. Paribasa madué tetujon pateh sakadi sesonggan (pepatah). Manut Panuti Sudjiman, sesonggan (pepatah) punika wantah lengkara péndek madaging imba indik kahanan utawi parilaksana, nyihnayang pikayunan sané mawiguna utawi kasayuaktian sané ketah (wajar). Kocap, sesonggan (pepatah) kakaryanin pinaka srana munggelang baos sang sané kairing mabebaosan. Manut
Manut panampén para sujana ring ajeng, wénten makudang-kudang artos paribasané. Yadiastun kadi punika, untengnyané pateh inggian punika basa sané madrebé wangun péndek tur padet ngunggahang sahananing parilaksanan i manusa sané kaimbayang sakadi laksanan i buron utawi kahanan barang, sané prasida ngwetuang pikayunané seneng, jengah, tur éling.
Wénten makudang-kudang parinama sané kaanggén sajeroning nyihnayang paribasa Bali punika. I Ketut Ginarsa lan I Nengah Tinggen nganggén parinama Paribasa Bali; I Wayan Simpen, AB. Nganggén parinama Basita Paribasa; I Wayan Budha Gautama nganggé parinama Pralambang Basa Bali.
III. Pérangan Paribasa Bali
Manut para sujana Bali ring ajeng, paribasa Bali kapérang dados makudang-kudang wangun. Ketut Ginarsa (1984) mupulang paribasa Bali dados dasa macem, inggih punika; (1) wewangsalan, (2) peparikan, (3) sesonggan, (4) sesenggakan, (5) sesawangan, (6) bladbadan, (7) seloka, (8) sesapan, (9) raos ngémpélin, lan (10) cecimpedan. Ngurah Bagus, dkk. (1979/1980) mupulang paribasa Bali dados nem macem, minakadi (1) sesonggan, (2) sesenggakan, (3) sesawangan, (4) wewangsalan, (5) sloka, lan (6) bladbadab. Wayan Simpen AB. (2004) mupulang paribasa Bali dados nembelas soroh, minakadi (1) sesonggan (pepatah), sesenggakan (ibarat), (3) wewangsalan (tamsil), (4) sloka (bidal), (5) bebladbadan (metafora), (6) peparikan (pantun/madah), (7) papindan (perumpamaan), (8) sesawangan (perumpamaan), (9) cecimpedan (teka-teki), (10) cecangkriman (syair teka-teki), (11) cecangkitan (olok-olok), (12) raos ngémpélin (pelawak), (13) sesimbing (sindiran), (14) sesemon (sindiran halus), (15) sipta (alamat), dan sesapan (doa). Nengah Tinggen (1988) mérang paribasa Bali dados dasa widang, luiripun (1) sesonggan, (2) sesenggakan, (3) sesawangan, (4) wewangsalan, (5) peparikan, (6) bebladbadan, (7) sloka, (8) raos ngémpélin, (9) cecimpedan, lan (10) sesapan. Wayan Budha Gautama (2004) mérang paribasa Baliné dados kutus wilangan, minakadi (1) sesonggan (pepatah), (2) sesawangan (perumpamaan), (3) sesenggakan (ibarat), (4) beblabagan (metafora), (5) wewangsalan (tamsil), (6) cecangkitan (olok-olokan), (7) rawos ngémpélin (lelucon), lan (8) cecimpedan (teka-teki).
Saking pah-pahan parajana ring ajeng, raris Tim Penyusun saking Dinas Kebudayaan Provinsi Bali sareng angga Tim Badan Pembina Bahasa, Aksara, Dan Sastra Bali Provinsi Bali warsa 2006 prasida ngamedalang cakepan sane mérang paribasa Bali dados nembelas pupulan. Pah-pahané punika sakadi; (1) sesonggan, (2) sesenggakan, (3) sesawangan, (4) papindan, (5) sesemon, (6) sloka, (7) sesimbing, (8) wewangsalan, (9) peparikan, (10) cecangkitan, (11) raos ngémpélin, (12) cecimpedan, (13) cecangkriman, (14) bebladbadan, (15) sesapan, lan (16) tetingkesan.
Manut artos paribasa ring ajeng, ri tepengan kadi mangkin, titiang ngwewehin malih pah-pahan sané kamedalang olih Tim Penyusun saking Dinas Kebudayaan Provinsi Bali sareng angga Tim Badan Pembina Bahasa, Aksara, Dan Sastra Bali Provinsi Bali warsa 2006 malih kalih widang. Pah-pahané punika : (17) basa gigihan lan (18) basa jumbuh.
Kapustakan
Bagus, I Gusti Ngurah, dkk. 1979/1980. Peribahasa dalam Bahasa Bali. Singaraja: FKIP Universitas Udayana.
Gautama, Budha, Wayan. 2004. Pralambang Basa Bali. Denpasar: CV. Kayumas Agung.
Ginarsa, Ketut. 1984. Paribasa Bali. Balai Penelitian Bahasa Singaraja, Bali.
Poerwadarminta, W.J.S. 1987. Kamus Umum Bahasa Indonesi. Diolah kembali oleh Pusat Pembinaan dan Pengembangan Bahasa Departemen Pendidikan dan Kebudayaan. Jakarta: Balai Pustaka.
Rozak Zaidan, Abdul, dkk., 2000. Kamus Istilah Sastra. Jakarta: Balai Pustaka
Simpen, W. AB., 2004. Basita Paribasa. Denpasar: Upada Sastra.
Sudjiman, Panuti, Ed.1986. Kamus Istilah Sastra. Jakarta: Penerbit PT Gramedia.
Tinggen, I Nengah. 1988. Aneka Rupa Paribasa Bali. Singaraja: Percetakan Rhika Dewata.
Tim Penyusun. 2005. Kasusastran Bali. Denpasar: Dinas Kebudayaan Provinsi Bali.
Tim Penyusun. 2006. Paribasa Bali. Denpasar: Dinas Kebudayaan Provinsi Bali, Badan Pembina Bahasa, Aksara, dan Sastra Bali Provinsi Bali.
Warna, I Wayan. 1993. Kamus Bali-Indonesia. Denpasar: Dinas Pengajaran Daerah Tingkat I Bali.


text:
Jalan Taman Wisata, Club Residence No.14 Canggu, Bali 80361 0.47 km
Jalan Pantai Berawa, Gang Cemara No. 4, Kuta Utara, Badung Umalas, Bali 80361 0.65 km
Jl. Umalas Kelecung, Umalas 2, Banjar Umalas Kauh Umalas, Bali 80361 0.72 km
Jalan Pantai Berawa, Gang Family, No: 04, Banjar Berawa, Tibubeneng, Kuta Utara Canggu, Bali 80361 0.75 km
Jalan Bumbak Dauh Umalas 2, Banjar Anyar Kelod Umalas, Bali 80361 0.91 km
Jl. Uma Alas II No. 83, Kerobokan, Kuta, Bali Umalas, Bali 80361 1 km
Jl. Pantai Balian, Selemadeg Barat, Br. Pengasahan, Desa Lalanglinggah, Kec. Tabanan, Bali, Indonesia. Antasari Bali 82162
Jl. Pantai Balian 83F. Br. Pengasahan. Desa Lalanlinggah Antasari Bali 82162
Jalan Marga Garuda, Banyuwedang, North West Bali National Park Banyuwedang Bali 81155
Banyuwedang - North West Bali National Park Banyuwedang Bali 81155
Jl. Suraberata, Desa Lalang linggah, Selemadeg Barat, Tabanan Antasari Bali 82162
Balian Beach, Br. Pengasahan, Desa Lalanglinggah, Kecamatan Selemadeg Barat Antasari Bali 82162
Jl. Raya Denpasar - Gilimanuk, Desa Lalanglinggah. Selemadeg Barat - Tabanan Antasari Bali 82113
Jln. Denpasar-Kintamani KM 38 No 198, Br. Penginyahan Ds. Puhu Payangan Bali 80572


text:
Jalan Raya Bunutan 101, Banjar Bunutan, Kedewatan Ubud, Bali Bali 80571 4.02 km
Jl. Raya Kedewatan, Ubud, Gianyar Ubud, Bali Bali 80571 4.48 km
Jl. Cocoa II no.80 Banjar Bunutan, Kedewatan, Ubud, Bali Ubud, Bali Bali 80571 4.69 km
Jl. Alas Kedaton, Br. Batan Wani, Ds. Kukuh, Marga Tabanan, Bali 82181 7.34 km
Jl. Pantai Balian, Selemadeg Barat, Br. Pengasahan, Desa Lalanglinggah, Kec. Tabanan, Bali, Indonesia. Antasari Bali 82162
Jl. Pantai Balian 83F. Br. Pengasahan. Desa Lalanlinggah Antasari Bali 82162
Jalan Marga Garuda, Banyuwedang, North West Bali National Park Banyuwedang Bali 81155
Banyuwedang - North West Bali National Park Banyuwedang Bali 81155
Jl. Suraberata, Desa Lalang linggah, Selemadeg Barat, Tabanan Antasari Bali 82162
Balian Beach, Br. Pengasahan, Desa Lalanglinggah, Kecamatan Selemadeg Barat Antasari Bali 82162
Jl. Raya Denpasar - Gilimanuk, Desa Lalanglinggah. Selemadeg Barat - Tabanan Antasari Bali 82113
Jln. Denpasar-Kintamani KM 38 No 198, Br. Penginyahan Ds. Puhu Payangan Bali 80572


text:
- Ni Nyonyah nekep tangkah
Masidekep mecuk alis
Nguda beli kapupungan
Dadua kutus telu pitu]
Nemnem patpat sengker titiang
Yan sujati
Dasa dina keto titiang
- Kema beli malipetan
Mulih beli dina jani
Eda liu merarasan
Belog beline kalangkung
Beli salah padidian
Cendek jani
Niki angge kapitresnan
- Ping telu ngorahang dasa
Janjin titiange ring beli
Kaden beli buin abulan
Duang dasa lemeng sampun
Beli kasep ngalih titiang
Belog gati
Nampi munyi tuara nawang
- Tusuk konde niki juang
Satsat sampun titiang ngiring
Pang eda sangkaning titiang
Maciri demen mangapus
Mula beli mawak cacad
Japi ngeling
Nyen pacang manungkalang
Kamis, September 03, 2009
Geguritan Sampik Ingtai
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Nguntul Tanah Nulengek Langit
IDR 16800.00
Nama Pengarang : I Made Suarsa
Om Swastiastu
Adi ayu nguda adi maselselan, adi ayu nguda adi maselselan, sebet adi tepukin beli, sebet adi tepukin beli, adi luh adi luh ayu, ajak beli kalara-lara, nguntul tanah nulengek langit, kanggeang beli lacur.
“Nguntul Tanah Nulengek Langit”, makawimba nista tan kadi-kadi, lacur tan wenten napi-napi, unteng punggelan gending janger sakadi kawedar ring ajeng sane naenin kalintang kasub kasumbung ring jagat Bali pantaraning warsa 1960-1965. Midartayang anak istri dahat sedih, gegelannyane kalintang nista lacur. Sesampun sang lanang angraremih mituturin sangkaning manah rahayu, pamuput makakalih dados aliki rabi, masobaya saling satia tresna salawas-lawasnyane, kumantos sang atma utama malecat sakeng “guwungannyane”, yadiastun nista lacur nenten wenten napi-napi “nguntul tanah nulengek langit”.
Yukti jagat Indonesia sampun nampih pitung dasa warsa merdeka mahardika, sakemaon wawu akedik panjak sane jati-jati paripurna merdeka. Kantun akeh panjak kalintang nista miskin, bilih-bilih sane magenah doh ring dalem (pedalaman), desa pradesa sane doh sakeng kota, selat segara, selat tukad linggah, selat bukit, selat alas madurgama, wastu nenten prasida piranti-piranti kasukertan kamahardikan napak ring genah inucap. Wenten sane nunas ubi serahina-rahina, wenten sane “ngukus batu” mangda paone makudus lan kasengguh mareratengan, duaning kemad :sing payu nyakan”, wenten sane bulan-bulanan sabehan, kebusan, duaning raab pondoke tuduh benyah, cutett tulen kadi sesenggake “nguntul tanah nulenget langit”.
Malantaran kawentenan panjak-panjak nista miskin ring panegara puniki, makakarana sarat manah titiang nyurat indike punika ring makudang-kudang carita cutet munggah ring cakepan puniki, “Nguntul Tanah Nulengek Langit”.
Dumugi cakepan alit puniki wenten kawigunannyane diastu amatra, minakadinyane (1) wastu sida kedat panyingakan para manggala jagate indik kahanan kanistayan i panjak, lan (2) nyarengin nglimbakang nyobiahang kawentenan Sastra Bali Anyar sane wawu nglimbak kidik-kidik ngrempiak kidip-kidip.
Makudang-kudang carita daging cakepan punika, pecak sampun naenin munggah ring lembaran “Bali Orti” Bali Post ring madianing warsa 2013. Nenten lali titiang ngaturang parisuksmaning manah ring Penerbit Paramita Surabaya duaning sampun nerbit nyobiahang carita-carita puniki.
Cakepan puniki sinah katah kekirangannyane. Punika mawinan titiang nunas agung sinampura ring para pangoneng Sastra Bali Anyar lan ida dane sareng sami. Dumugi kapungkuran titiang prasida ngembas ngripta carita-carita sane becikan malih.
Om Santih, Santih, Santih Om


text:
Sang Arjuna Polih Panugrahan
Kacrita mangkin Niwatakawaca sayan dot manahnya nguugang suargane. Para punggawa miwah para tanda mantrinya sami sakti tur misadia ngetohang urip, melanin Niwatakawaca. Akeh sampun genah-genahe ring suargan karusak olih Niwatakawaca. Sawireh asapunika raris Ida Sang Hyang Indra makarya naya singid marupa sabaya dagingnya Niwatakawaca pacang kaicen upah. Pamuputnya naya punika mapikenoh becik santukan Niwatakawaca usan ngrusak suargane. Nanging Niwatakawaca sampun uning dikapan para dewatane kayun lakar makekasihan melah-melah sareng watek raksasane. Punika awinan Niwatakawaca tangar, tumuli ngutus teteliknyane nylusup rauh ka jagat tigane. Sapangrauh tetelike ipun ngaturang gatra indik Sang Arjuna matapa ring Gunung Indrakila. Samalihnya sampun polih panugrahan punika mawinan Sang Arjuna kaanggen kanti antuk Ida Sang Hyang Indra. Punika awinan Niwatakawaca ngutus raksasa momo Si Murka sane sampun kalumrah daat sakti praya ngrusak yasan Sang Arjunane.
Tan ucapan Si Murka ring margi kacrita sampun raauh ring Gunung Indrakila. Mailehan ipun ngrerehin genah Sang Arjuna nangun yasa nanging nenten kapanggih. Mawastu ipun brangti sahasa pacang ngusak Gunung Indrakilane mangdane obah yasan Ida Sang Arjuna. Mawastu Si Murka masalin rupa dados celeng daat kabinawa aeng tan bina sakadi Kumbakarna. Gunung Indrakilane kalumbih, tanahe masepuk batu-batunyane sambeh maleketik, punyan-punyan kayune akeh bah balbal paslengkat. Goane genjong magejeran dindingnyane belah siag. Dening asapunika digelis Sang Arjuna nglesuang yoga, uning ring karauhan durmanggala. Medal Sang Arjuna malincakan sinambi makta panah sregep saha gandewa sampun mapentangang. Kacingak celenge nglumbih, batu pilahdekdek remuk asing poroda, sinamian sambeh plaketik. Daat gegaok Sang Arjuna nyingakin tingkah celenge krura pisan nglumbihin gunung. Gelis madabdab raris nyaluk kawaca tur gelang. Sasampune puput mabusana raris Ida sayaga nyantos sapangrauh i celeng.
Kacrita mangkin Ida Sang Hyang Siwa taler rauh magredegan mrika. Pamargan Ida jangkep kairing antuk para dewa resine. Saking Siwa Loka Ida Sang Hyang Siwa uning tur ngaksi kawentenan Sang Arjunane sampun puput yasan Idane. Ne mangkin panamayan Ida Sang Hyang Siwa nureksain majalaran antuk rebat, anggen Ida ngaruanang kadiran Sang Arjunane. Punika awanan pajalan Si Murkane kasarengin Ida Sang Hyang Siwa. Ida nyaru-nyaru sakadi tingkah juru boros, mangda polih dalihan marebat ring Sang Arjuna.
Critayang mangkin celenge sedeng nyantepa nglumbih tumuli kaintip olih Sang Arjuna. Sang Hyang Siwa taler sareng ngintip celenge, tur kadangsekin tumuli raris kapanah antuk panah mamutama mawastu keni lambungipune. Sadaweg punika Sang Hyang Siwa nyarengin nimbakang panah taler ngeninin lambung celenge. Tatun celenge wantah asiki samalihnya panahe kapastu antuk Ida Sang Hyang Siwa mangda dados asiki.
Ring sampune padem Si Murka encol Sang Arjuna nangsekin misadia pacang ngabut panahe sawireh Ida nenten madue kayun sangsaya. Kacingak Sang Arjuna encol pacang ngabut panahe, kala punika Ida Sang Hyang Siwa ngandika brangas, "Ih, enyen iba langgana pesan teka iju-iju nyemak panah tan patolihan. Nirdon cai maketu muah maganitri nongos di gunung alas nanging laksanan caine mamati-mati. Panganggon caine dogen pandita, nanging keneh caine corah."
Kosek kayun Sang Arjunane mireng raos kadi punika mawastu kebus buka panggang, sawireh dukane kaliwat tur gelis nyaurin, "Nyen iba kaliwat ngawag mamunyi. Adeng-adeng cai ngraos eda kadlumuk. Mirib cai tusing nawang kai. Cai apang tangar kai tuah ane madan Sang Arjuna. Bas kaliwat iba mesuang munyi nyakitin kuping. jani kai ngorahin, yen iba tusing ngidih kapelihan, tur ngusap ebuk di batis kaine tuara buungan iba matiang kai." Sapunika pangandikan Sang Arjunane.
Ida Sang Hyang Siwa gelis ngelepas panah kairing olih para dewane. Mabriuk sami ngembulin Sang Arjuna nanging Sang Arjuna nenten ajrih.
Sang Arjuna daat tangar gelis nglepas panah marupa gulem maduluran ujan angin saha kilap tatit suarannya magrudugan. Malih Sang Hyang Siwa ngambil panah Nagapasa krura galak. Kapagpag olih Sang Arjuna antuk panah Geruda.
Tan Kacritayang rames payudane, pamuputne senjatane pada telas dekdek lidek. yudane sane mangkin tanpa senjata, pada mamogol punika mawinan pada ejuk saling maruket saling pantigang. Santukan bes suene, pamuputnya kasoran Sang Arjuna tur keni kanjambak. Sang Arjuna polih ngwalesang sayaga ngintip saha kasaup cokor Sang Hyang Siwane, praya pacang kapantigang nanging Sang Hyang Siwa sane malingse dados juru boros saget ical tan palarpan.
Sasampun sang Hyang Siwa malecat gelis turun sabeh sekar kadulurin weda pangastungkara jaya-jaya miwah suara genta paklening ring ambarane. Kacingak Sang Hyang Siwa maraga Ardanaresuari malingga ring sekar tunjunge. Swatejan Ida dumilah galang. Irika raris Sang Arjuna ngaturang sembah.
"Inggih Ratu Bathara ampura pangubhaktin titiang i nista. Sakal niskala pangubhaktin titiang ring jeng Bhatara nenten tios. Palungguh Bhatara, meraga api medal saking kayu, maraga minyak medal saking santen. Palungguh Bhatara pacang malingga ring sang maraga luih sane setata ngulik tutur kadiatmika. Palungguh Bhatara ngebekin jagat. Palungguh Bhatara maraga unteng tatuane mautama. Palungguh Bhatara malingga ring sahananing sane wenten. Palungguh Bhatara ngebekin Bhuwana Agung miwah Bhuwana Alit. Palungguh Bhatara maraga Utpeti, Maraga Stiti. Palungguh Bhatara maraga Pamralinasahnaning sane wenten. Palungguh Bhatara pinaka jiwan jagate, pinaka jiwan sahananing sane katon miwah sane nenten katon. Sakadi lawat bulane sane wenten ring pasone madaging toya. Yan toyane ening bersih, janten cedang lawat bulane punika. Sapunika taler Palungguh Bhatara, wantah ring Sang Wicaksana saha langgeng mayoga semadi kewanten sane prasida nyingak Palungguh Bhatara saha sueca jeneklanggeng mapawayangan ring Ida. Palungguh Bhatara paragayan Ida Sang Hyang Widhi. Palungguh Bhatara maraga suci nirmala nenten sida antuk nglawatang. Nanging Palungguh Bhatara pacang prasida kapanggihin, prasida karasayang antuk Ida sang maraga Maha Yogi, saantukan kawiaktiannya wantah punika tetujon Ida sane pinih mautama."
Durung puput Sang Arjuna ngaturang sembah gelis kacawis antuk Ida Sang Hyang Siwa, "Uduh Dewa Sang Arjuna, suba tatas Bapa tetujon I Dewane. Jani Bapa nganugrahin I Dewa panah madan Pasupati. Nah lautang terima Dewa". Sapunika pangandikan Ida Sang Hyang Siwa.
Mawastu medal geni murub saking tangan Ida Sang Hyang Siwa tur marupa raksasa makta panah ngendih. Kaenjuhang panahe punika di gelis katerima antuk Sang Arjuna. Ri sampun panah katerima mawastu api murube punika masikian ring panahe.
Sampun puput Sang Arjuna nunas panugrahan tumuli ngaturang bhakti. Lianan ring panah taler kaicen pamentangannya miwah kaicen gelungan. Mangda jangkep paicane, Sang Arjuna taler kaicen pawisik tata cara indik mayuda antuk Ida Sang Hyang Siwa.
Kaketus Saking : Itihasa Arjunawiwaha
Jumat, Oktober 16, 2009
Sang Arjuna Polih Panugrahan
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Jumat, November 04, 2011
Index Satua Bali
Ring blog tiange puniki wenten postingan sane ngranjing ring "kategori" satua bali. Dumun daweg kari SD, tiang seneng pisan ring satua bali. Napi malih Bapak Guru Bahasa Bali tiang ring SD daweg nika, Bapak Nyoman Panjer, duew pisan mesatua bali. Akeh sampun satua-satua sane kaicen olih bapak guru. Suksma pak!
Nah, ring postingan ne mangkin, tiang jagi ngaryanian index utawi daftar postingan indik conto-conto satua bali. Tetujonipun mangda sameton-sameton bali sane ngrereh conto satua bali, sida gelis ngamolihin napi sane karereh. Inggih niki sampun indez satua bali ring blog niki!
Nah, ring postingan ne mangkin, tiang jagi ngaryanian index utawi daftar postingan indik conto-conto satua bali. Tetujonipun mangda sameton-sameton bali sane ngrereh conto satua bali, sida gelis ngamolihin napi sane karereh. Inggih niki sampun indez satua bali ring blog niki!
Kaposting olih bliyanbelog ring 5:44 PM 7 komentar Link
Minggu, Juli 10, 2011
Index Pidarta Bali
Sekadi postingan sane dumun, postingan niki wantah index utawi daftar conto-conto Pidarta Bali sane sampun posting tiang ring blog niki. Santukan dumun wenten sameton sane bingung ngrereh conto pidarta sane karereh ring blog niki, nah nika mawinan mangkin karyanin tiang index utawi daftar ne, mangda ten meweh malih. Dumogi je santukan sampun wenten index, postingan niki malih mawiguna. Suksma! ^_^
Kaposting olih bliyanbelog ring 7:53 AM 4 komentar Link
Selasa, Juni 14, 2011
Index Kord Lagu Bali
Postingan niki wantah anggen tiang ngurutin postingan-postingan indik Kord Tembang Bali sane wenten ring blog niki. Tetujonipun wantah mangda wenten index utawi daftar kord tembang bali sane sampun wenten kaposting ring blog niki. Kenten mase mangda ten meweh yen wenten sameton tiange sane ngrereh kord ring blog niki. Santukan layanan pencarian ring google kadang-kadang wenten masalah. Dados ne index pencarian nenten medal. Inggih niki sampun index utawi daftar kord tembang bali ring postingan bliyanbelog. Dumogi mawiguna!
Kaposting olih bliyanbelog ring 10:11 AM 40 komentar Link
Kamis, Juni 02, 2011
E-mail Contact Bliyanbelog
E-mail contact bliyanbelog.blogspot.com mangkin sampun pindah. Dumun tiang nganggen layanan gratis emailme.com, nah ne mangkin sampun pindahin tiang. Minab wenten sameton sane jagi wenten pertanyaan, nyumbang kord tembang bali, request kord tembang bali, nyumbang artikel mebasa bali, cerpen mebasa bali, utawi puisi bali mangda kaposting ring blog niki, langsung manten kirim e-mail ring
[chibabeck@gmail.com]
Niki wantah e-mail resmi bliyanbelog. Inggih, suksma! ^_^
Kaposting olih bliyanbelog ring 9:04 AM 18 komentar Link
Minggu, Januari 02, 2011
Dina Kapertama Ring Tahun Baru
Halo.. punapi gatra sameton sami. Dumogi becik-becik manten gih. Punapi acara tahun barune? Lancar-lancar kemanten? Heheheheh.... Kija manten melancara? Minab sampun seneng-seneng gih sareng gegelan utawi tunangan ne. Mangkin sampun dina kaping kalih ring tahun baru 2011. Nanging sengkala... daweg malam tahun baru jek ujan bales. Ngantos semeng kari ujan. Sakewanten nika ten ja dados halangan tiang lan timpal-timpal tiange "merayakan malam tahun baru". Napi malih akeh alit-alite ring desa tiange sane numbas kembang api. Tambah semangat manten merayakan malam tahun baru. Biar je nika kari ujan. heheheheheh....
Kaposting olih bliyanbelog ring 8:52 AM 0 komentar Link
Selasa, November 23, 2010
Surat Ngangge Bahasa Bali
Minab wenten kalih rahina sane lintang, adik misan tiange sane kari kelas 4 SD, ngidih ken tiang mangda ngaryanin surat ngangge bahasa bali. Nika wantah tugasnyane saking guru Bahasa Bali. Beh, premangkin tiang bingung. Santukan tiang ten taen nulis surat. Napi malih ngangge bahasa bali. Jek meweh rasanin tiang. Pamuput ne, karyanin tiang mase surat nika, sakewanten kanggeang akidik manten dagingne. Tiang ten polih ide malih. Hehehehehh... minab wenten sameton sane polih tugas kadi punika, nah niki anggen conto manten. Lebihne dados malih tambahin daging surate niki.
Kaposting olih bliyanbelog ring 11:46 AM 4 komentar Link
Sabtu, September 25, 2010
E-mail Saking Bli Wayan Rawi
Sore niki iseng tiang buka email tiange ring gmail.com wenten email masuk saking bli Wayan Rawi. Ring email nika bli Wayan ngicen kritik akidik ring postingan tiange "Dadong Rawi". Niki wantah daging e-mail bli Wayan Rawi. (Gambar email masuk kadi ring gambar niki.)
gus melahang ngae cerita "dadong rawi".tiang cucune dadong rawi,mawaste iwayan rawi.dadong tiangge kari hidup.nuseger.de melajah nyontek cerita,coba gae pedidi ane luung tiang berterima kasih,yen gus sing bisa ngarangg cerita adenan goyong,lek atine kin sekolahe.nyen kar ngorahan gus dueg yen terus nyotek? yen luung blog gus e, enngal kar nekaang pipis,
best regard
iwayan rawi yanto
Kaposting olih bliyanbelog ring 4:34 PM 4 komentar Link
Selasa, Desember 08, 2009
Besi Nok!
Dibi puan sanjane rauh tiang saking makarya, iseng tiang nyongkok di angkul-angkule. Ngajak timpal-timpal ngorta makangin-makauh. Sambilang ngorta wenten masih sane makta sangane. Numbas ring warung. Nika sampun dum-dum tiang ngajak timpal-timpal. Tumben tiang ngidang ngumpul-ngumpul malih ajak kampung-kampung tiange. Biasane keweh pesan pang ngidang ngumpul-ngumpul kadi ibi nika. Maklum, samian sampun maduwe "kesibukan" soang-soang. Ten nyak cara dugas kari masuk. Akeh maduwe galah anggen ngumpul lan ngorta kangin-kauh.
Ne mangkin samian sampun sibuk. Wenten sane ngelanjuti masekolah, wenten sampun makarya. Doh-doh genah makaryane. Wenten ring Nusa Dua, wenten ring Kuta, wenten ring Legian, wenten taler ring kota Denpasar. Nika mawinan kapah-kapah ngidang ngumpul.
Ne mangkin samian sampun sibuk. Wenten sane ngelanjuti masekolah, wenten sampun makarya. Doh-doh genah makaryane. Wenten ring Nusa Dua, wenten ring Kuta, wenten ring Legian, wenten taler ring kota Denpasar. Nika mawinan kapah-kapah ngidang ngumpul.
Kaposting olih bliyanbelog ring 9:31 AM 2 komentar Link
Selasa, September 15, 2009
Pamuputne Tiang Malih Sakit
Minab semeton kari eling ring ceritan tiang daweg marengin ring upacara matatahne Mang Rawit. Daweg nika tiang marengin akidik-akidik lan tiang sempat nginep. Lumayan kenjel masih tiang drika. Napi malih pas nampah celengne, jam 01.00 malem. Nah, bes kenjel lan sirep ten cukup niki ngranayang tiang sakit. Pamuputne tiang ten nyidayang makarya a dina.
Kaposting olih bliyanbelog ring 8:59 AM 0 komentar Link
Senin, Agustus 10, 2009
WS Rendra Lan Mbah Surip
Minab wawu mangkin anake sami uning ring pasawitran WS Rendra Lan Mbah Surip. Sakewanten sujatine WS Rendra lan Mbah Surip sampun ngiket tali pasawitran saking doh warsa ne lintang. Iketan puniki kawangun antuk minat lan bakat soang-soang sane pateh ring 'berkesenian'. Kenten taler 'sikap lan sifat' maka kalih sane mirip, inggihan punika santai lan ten perduli antuk 'hiruk pikuk dunia' yadiastu kekalih sampun dados anak sane 'terkenal'. Maka kalih tetep 'fokus lan konsisten' ring pekaryan lan ngamedalang karya-karyannyane soang-soang. Punika sampun harusne seniman.
Kaposting olih bliyanbelog ring 9:35 AM 0 komentar Link
Label : Coretan, Galeri Video
Rabu, Agustus 05, 2009
In Memoriam Mbah Surip
Dibi tiang polih kabar saking timpal ne ngorang Mbah Surip sampun mati. Gara-garane karane 'serangan jantung'. Mbah ten nu sekitar jam 10.30 WIB. Merasa ten percaya tiang langsung ngidupin TV. Eh..... yakti Mbah Surip sampun mati. Padahal tiang kari nonton ragane megending ring silih sinunggil acara ring silih sinunggil stasiun TV nasional kira-kira dibi telun. Nenten wenten rasa leleh utawi sedeng sakit cingakin tiang Mbah Surip daweg nika. Kari sehat lan semangat ngendingang lagu hitsne, 'tak gendong'. Pedalem tiang Mbah enggal pisan nutup yusa. Padahal mangkin kari ring 'puncak karierne'. Durung sempat ngerasayang hasil 'kerja kerasne' mbah sampu ngalahin. Yan keneh-kenehang umur i manusa mula nenten wenten ne uning. Nika wantah Ida Sang Hyang Widhi Wasa/Tuhan Yang Maha Esa sane madue kuasa.
Kaposting olih bliyanbelog ring 9:41 AM 0 komentar Link
Label : Coretan, Galeri Video
Rabu, Juli 15, 2009
Humor Amrik vs Indonesia
Sore-sore iseng browsing ngangen keyword 'lelucon' kacunduk sareng banyolan puniki. Isine ten sanget lucu, sakewanten menarik lan kreatifne sane ngae tiang nadiang banyolan niki bahan artikel ring blog. Lumayan anggen selingan. Sambil nyantos galah mulih saking gae. Nggih biar ten makeh ba-bi-bu, langsung manten baca lengkapne...
Kaposting olih bliyanbelog ring 4:27 PM 4 komentar Link
Sabtu, Juni 13, 2009
Koneksi Inet Lemot Semeng Niki
Waduuuuuhhhhhh........!! "Kok lemot pesan koneksi inete semeng ne. Ade ape ne?" kenten tiang mekenaeh ring manah. Padahal tiang ten sedeng ngedownload (kebiasaan yen ngedownload nganggen IDM (Internet Download Manager) pantes inet pepes lemot. Hehehehe..... :p :p ), manah jagi 'posting' ke blog makelo san. Napi wenten pelanggan sane tiosan sane nganggen IDM 'nggih? Wah, kurang asem, tiang ten terima. Padahal sane madue wewenang ngangge IDM wantah tiang pedidi (Monopoli niki!). Jagi login ke blogger makelo pesaaannnn....!! Napi malih pas tiang jagi 'ngosting' script ke fileave[dot]com, alamaaaaakkkkk... login ne makeelllooooooo...!!! ngae stres gen ne koneksi internete. Pengeng tiang makita mantigin nie kompi. Sakewanten takut kena damprat sane nuwenang warnet. 'Nyan kena pasal "Perusakan Hak Milik Pribadi". Wuih... bisa parah niki. Sakewanten tetep lemot ya lemotttt.......!! Tebakan tiang nak ne sebelah ne nganggen IDM. Pasti nak ne samping tiang ne iseng ngangge IDM makarane koneksine lemot. AWAS KAU.... :v :v !!
Kaposting olih bliyanbelog ring 9:48 AM 0 komentar Link
Jumat, Juni 12, 2009
Ngerereh Tutorial Blogging Sambil Jelajah Forum
Dina-dina niki tiang kari nyobak-nyobak tutorial-tutorial blogging sane tiang baca saking blogne 'para master'. Yah boye je punapa-punapi. Wantah anggen ngemecikin 'tampilan' blog niki lan blog utama. sakewanten 'konsep awal' tiang, 'blog minimalis' tetep tiang 'pertahankan'. Tiang mule demen sane minimalis. Yan cingak lebih simpel. Lianan ken nika tiang durung wenten arsa jagi nambahin 'gadget-gadget' sane rasane ribet yan jagi masangne. Benjangan yan sampun perlu wawu tiang pasang. Yan pasang mangkin 'kan mubasir dadosne. :z :z
Kaposting olih bliyanbelog ring 1:27 PM 0 komentar Link
Kamis, Juni 04, 2009
Blog Anggen Ngedit Template
Hahahhahahahha............ :D :D blog niki iseng karyanin tiang anggen nyingakin hasil editing ring blog utama tiang. Lianan ken punika masih anggen tiang basecamp antuk genah artikel-artikel sane tan durus posting tiang ring blog utama. Nah, yan dados orahang tiang blog niki wantah genah anggen nampung artikel-artikel sane 'menurut' tiang lebih pas yen di posting iriki. Nangin nika boya je mearti tiang bakal 'menganaktirikan' blog niki lan 'menganakemaskan' blog utama. Nenten!
Kaposting olih bliyanbelog ring 12:13 PM 0 komentar Link


text:
Sasukat ento, kacrita I Pucung tusing pesan koné ia taén kija-kija buin, begbeg nyingkrung dogén jumahné. Ping kuda-kuda kadén suba bapanné nglémékin, apanga ia nulungin ka carik, nanging ia masih tusing nyak. Wiréh kéto solah pianakné, bapanné pedih koné kenehné tekén I Pucung, nanging ia tusing bani nglémékin wiadin nigtig I Pucung krana ia suba kelih. Bapanné memegeng cara togog nolih I Pucung nyingkrung di plangkané geris-geris sirep leplep.
Makelo-kelo, dadi demen koné I Pucung tekén anak luh. Sakéwala dedemenanné likad pesan, gedé kenehné ia, sawiréh ané dotanga sing ja ada lén putrin Ida Sang Prabhu Koripan. Ditu kéweh ia makeneh, ngenehang isin dedemenanné, budi morahan tekén bapanné tusing koné ia juari, déning suba ngasén kapining déwék gedeganga. Ngangsan ngibukang kenehné I Pucung wiréh dot énggal makurenan ngajak Ida Radén Galuh, nanging tusing ada jalan, mabudi ngalih ka puri ia tusing bani. Jani ngaé koné ia daya, apanga misi kenehné nyidayang makatang Radén Galuh.
Sedek dina anu, I Pucung kacritaang ka puri tangkil ring Ida Sang Prabhu. Mara teked di bancingah, tepukina ada koné parekan nglaut ia matakon, “Ih jero parekan, nawegang titiang nunas tulung ring jeroné, wekasang jebos titiang ka purian, aturang titiang jagi tangkil ring Ida Sang Prabhu!”
Masaut parekané, “Inggih, mangda becik antuk tiang ngaturang ring Ida Sang Prabhu, jeroné sapasira?”
“Aturang titiang I Pucung saking Banjar Kawan!”
Ditu lantas parekanné ngapurian matur ring Ida Sang Prabhu, “Nawegang titiang matur ring Palungguh I Ratu, puniki wénten kaulan Palungguh Cokor I Déwa mawasta I Pucung saking Banjar Kawan, ipun jagi tangkil ring Palungguh Cokor I Déwa.” Ngandika Ida Sang Prabhu, “Apa koné ada aturanga I Pucung tekén nira?”
“Matur sisip titiang Ratu Déwa Agung, parindikan punika tan wénten titiang uning.”
“Nah, lamun kéto, tundén suba ia mai!” Ngajabaang lantas parekané ngorahin I Pucung tundéna ngapuriang. Mara kéto, éncol koné pajalané I Pucung ngapurian. Sasubanné neked di ajeng Ida Sang Prabhu, lantas ia mamitan lugra.
“Ih to Cai Pucung, apa ada buatang Cai mai?”
Matur I Pucung, “Inggih matur sisip titiang Ratu Déwa Agung, wénten tunasang titiang ring Cokor I Déwa.”
“Nah, unduk apa ento Pucung? Lautang aturang kapining gelah!”
“Inggih sapunapi awinan ipun i pantun sané wau embud dados ipun puyung, kalih asuné sané wau lekad dados ipun buta?”
Ngandika Ida Sang Prabhu, “Yan unduk ento takonang Cai, nira tusing pesan nawang awinannyané buka kéto, men yan cara Cai, kénkén mawinan dadi buka kéto?”
“Parindikan punika tan kamanah taler antuk titiang. Nanging, yan banggayang Cokor I Déwa asapunika kéwanten, kamanah antuk titiang, gelis jaga rusak jagat druéné.”
“Men jani kénkén baan madaya, apanga guminé tusing uug?”
“Inggih yan kamanah antuk titiang tambet, becik mangkin karyanang banten paneduh aturang ring Ida Betara Dalem. Manawi wénten kasisipan Palungguh Cokor I Déwa, mangda sampunang Ida Betara banget menggah pamiduka!”
“Nah lamun kéto ja keneh Cainé, kema tegarang neduh ka pura Dalem! Sing ada sagét pawuwus saking Ida Betara Dalem kapining nira, nira lakar ngiring dogénan. Nah, antiang dini malu akejep, nira nu nundén panyeroané ngaé banten. Apang nyidaang maturan dinané jani, sedeng melaha jani dina tumpek. Yan suba pragat bantené, Cai men ngaturang ajak I Mangku Dalem ka pura!”
“Inggih, titiang masedéwék!” Kéto aturné I Pucung.
Gelisin satua, Sasubanné pragat bantené, majalan lantas I Pucung nyuun banten, ngojog kumah jero mangku.
“Jero Mangku, Jero Mangku, tiang nikaanga mriki mangda ngaturin Jero Mangku olih Ida Sang Prabhu, niki wénten upakara mangda ragan Jero Mangku ngaturang ring pura Dalem mapinunas mangda jagaté i riki rahajeng. Samalihipun banten puniki jeroné kandikaang makta ka pura. Tiang mapamit dumun abosbos jaga kayeh,” akéto baana melog-melog Jero Mangku baan I Pucung.
Sasubanné matur ulian ngéka daya tekén Jero Mangku, ditu lantas I Pucung énggal-énggal mapamit uli jeron dané Jero Mangku Dalem. Gelisin satua, apang tusing katara, silib koné pajalanné I Pucung ngojog pura Dalem tur nglaut ia macelep ka palinggih gedong kamulan ané tanggu kelod. Sawatara ada koné apanginangan ia mengkeb ditu, rauh lantas Jero Mangku makta banten ngojog palinggih sik tongos I Pucungé mengkeb. Suba kéto lantas koné Jero Mangku ngaturang banten saha mapinunas tekén Ida Betara mangdané guminé di Koripan manggih karahayuan!
Sasubanné Jero Mangku suud ngantebang, ngomong lantas I Pucung uli jumahan gedongé, mapi-mapi dadi Betara, kéné koné munyinné, “Ih, Cening Mangku pérmas Irané, nyén nundén sapuh Ira mai maturan nunas kaluputan tekén Nira?”
Masaur Jero Mangku, “Inggih titiang kandikayang antuk damuh Palungguh Betara, Ida Sang Prabhu nunas kaluputan ring Palungguh Betara, déning pantuné wau lekad puyung kalih asuné wau lekad ipun buta.”
Buin ngomong I Pucung, “Ih, Cening Mangku, Nira ngiangin lakar ngicén kaluputan nanging yan Sang Prabhu ngaturang okanné Radén Galuh kapining Ira!” Jero Mangku ngadén munyin I Pucung pangandikan Ida Betara, lantas dané budal. Teked di jabaan purané Jero Mangku mrérén di batan punyan binginé sambilang dané ngantiang I Pucung.
Buin akejepné pesu lantas I Pucung uli gedongan palinggih kamulan nglaut ia maekin Jero Mangku sedek ngetis tur matakon, ”Sapunapi Jero Mangku, wénten minab wacanan Ida Betara?” Jero Mangku Dalem lantas nuturang buat pamargin danéné mapinunas kadagingan patuh cara munyin I Pucung mapi-mapi dadi Betara nguluk-nguluk ragan dané Jero Mangku cara itunian. Buina suud nutur kéto, Jero Mangku lantas nganikain I Pucung, “Nah, Pucung melah suba Cai ka puri ngaturang tekén Ida Sang Prabhu pangandikan Ida Betara. Bapa tusing ja bareng kema, wiréh jumah ada tamiu ngantiang!” Déning kéto pangandikan Jero Mangku, dadi kendel pesan I Pucung, déning guguna pamunyin déwékné tekén Jero Mangku, saha lantas ia majalan ngapurian.
Sasubanné I Pucung nganteg di purian, ngandika lantas Ida Sang Prabhu, “Men, kénkén Pucung buat pajalan Cainé mapinunas, ada pawecanan Ida Betara tekéning Cai? Tegarang tuturang apang gelah nawang!”
Matur I Pucung, “Inggih wénten Ratu Déwa Agung. Asapuniki wecanan Ida Betara ring titiang. “Ih, Cening Pucung, kema aturang wecanan Irané tekén gustin Ceningé, buat pinunas sasuhunan Ceningé, Nira lédang lakara ngicénin ida kaluputan mangdané guminé karahayuan, nanging yan ida kayun ngaturang okanné, Ida Radén Galuh tekén Nira!” Asapunika pangandikan Ida Betara ring sikian titiang. Inggih, sané mangkin asapunapi pakayunan Palungguh Cokor I Déwa, déning asapunika pakayunan Ida Betara?”
“Nah yan kéto pakayunan Ida Betara, anaké buka gelah sing ja bani tulak tekén pakayunan Idané. Yan suba guminé nemu karahayuan, gelah dong ngaturang dogén. Ento mara abesik putran gelahé karsaang Ida Sasuhunan, kadi rasa makadadua, gelah pastika lakar ngaturang.” Ditu buin koné ngendelang dogén kenehné I Pucung déning suba tingas pesan sinah lakar kaisinan idepné nganggon Radén Galuh kurenan.
Matur buin I Pucung, “Inggih yan asapunika pikayunan Palungguh Cokor I Déwa, margi rahinané mangkin ratu, aturang putrin Cokor I Déwa, Ida i nanak Radén Galuh ring Ida Betara mangda gelis kasidan pinunas Cokor I Déwa, rahajeng jagat Koripané! Titiang ja ngiringang Ida, jaga aturang titiang ring Ida Betara Dalem.” Mara kéto aturné I Pucung, ditu lantas Ida Sang Prabhu ngandikain parekanné apanga ngaturin okané lanang Ida Radén Mantri, kandikaang ngapurian. Ida Radén Mantri sedek koné di jabaan. Majalan lantas i parekan ka jabaan ngaturin Ida Radén Mantri. Ida Radén Mantri raris ngapurian tangkil ring ajinné.
Ngandika Ida Sang Prabhu, “Cening Bagus Radén Mantri I Déwa, nah né jani Bapa ngorahin Cening, buat arin Ceningé Radén Galuh karsaanga tekén Ida Betara Dalem. Bapa lakar ngaturang i anak Galuh tekén Ida Betara, déning Bapa tuara bani tekéning anak tuara ngenah, buina apanga guminé karahayuan. Wiréh mula kéto swadarmaning dadi agung, tusing dadi mucingin apa buin pangandikan Ida Betara ané tusing kanten. Yan Bapa tusing ngaturang adin I Déwané, pedas rusak jagaté. Men, cening kénkén kayuné?”
Matur Ida Radén Mantri, “Inggih yan sampun asapunika pakayunan Guru Aji, titiang tan panjang atur malih. Lédang té pakayunan Guru Aji kémanten.”
Déning kéto aturné Radén Mantri, lantas I Patih kandikaang nuunang peti lakar genah I Radén Galuh. Sasubanné Ida Radén Galuh magenah di petiné, lantas petiné kancinga tur seregné tegulanga di duur petiné.
Ngandika Ida Sang Prabhu, “Ih Cai Pucung, nah né suba pragat i nanak Galuh mawadah peti, kema suba tegen petiné aba ka pura Dalem aturang i nanak Galuh ring Ida Betara. Né seregé di duur petiné mategul. Da pesan Cai nyemak seregé ené, depin dogén dini, satondén Cainé nganteg di pura. Buina ingetang pabesen gelahé, yén Cai makita manjus di jalan, pejang petiné di duur pundukanné tur seregné depang masih ditu mategul!”
Sasubanné I Pucung polih pangandikan Ida Sang Prabhu tur ia ngresep tekén pawecananidané ditu ia matur, “Inggih, titiang sairing,” kéto aturné lantas ia majalan negen petiné misi Ida Radén Galuh. Mimih, magrétgotan koné ia negen petiné ento, nanging baan kendelné lakar maan kurenan okan Ida Sang Prabhu, dadi tusing koné aséna baat. Kacrita di jalan, I Pucung nepukin tukad ané yéhné ening, dadi prajani pesu koné kenyelné I Pucung. Kadaut baan ening yéh tukadé tur bedakné tan kadi-kadi, ditu ia marérén nglaut manjus ka tukadé. Petiné pejanga baan I Pucung di duur pundukané katut seregné kadi pangandikan Ida Sang Prabhu. Di makiréné ia tuun lakar kayeh, matur I Pucung tekén Radén Galuh, “Ratu Radén Galuh, Cokor I Déwa driki dumun, kénakang kayuné driki. Titiang ngaonin Cokor I Déwa ajebos, titiang jaga tuunan manjus, déning ongkeb pisan tan dugi antuk titiang naanang kebusé, asapunika taler bedak tiangé tan kadi-kadi.” Déning Ida Radén Galuh mawadah peti dadi tusing koné pirenga atur I Pucungé.
Suud I Pucung matur kéto, tuunan lantas ia ka tukadé kayeh. I Pucung klangen tekén tis yéh tukadé kanti tusing inget tekén Radén Galuh, ia makelo manjus sambilanga mlamlaman. Ditu rauh lantas Ida Radén Mantri sameton Ida Radén Galuh nandan macan pacang anggén ida ngentosin sametoné. Sasubanné Ida Radén Mantri rauh sik tongos petiné ento, ngelisang raris Ida Radén Mantri nyereg petiné tur kamedalang ariné. Sasubanné Ida Radén Galuh medal, jani macané koné celepang ida tur kakancing, seregné buin koné genahang ida duur petiné. Suud kéto, gelis-gelis koné Ida Radén Mantri malaib sareng Ida Radén Galuh budal ka Koripan. Buat isin petiné kasilurin, tusing koné tawanga tekén I Pucung.
Sasubanné I Pucung suud manjus, lantas ia menekan. Teked ba duuran dingeha koné munyi krasak-krosok baan I Pucung di tengah petiné. Ngomong lantas I Pucung, “Inggih Ratu Radén Galuh, menggah manawi Cokor I Déwa dados krasak-krosok wau kaonin titiang manjus. Margi mangkin Cokor I Déwa budal kumah titiangé, drika mangkin Cokor I Déwa malinggih sareng titiang. Cokor I Déwa pacang anggén titiang kurenan. Samalihipun, titiang sampun nyiagayang Cokor I Déwa woh-wohan luir ipun: buluan, salak, croring, miwah manggis. Punika pacang rayunan Palungguh Cokor I Déwa sampun wénten jumah titiang katragianang antuk panyeroan Palungguh Cokor I Déwa, titiang maderbé mémé. Sampunang té kénten menggah Cokor I Déwa, mangkin iringa ja Cokor I Déwa budal.”
Gelisin satua, majalan lantas ia I Pucung ngamulihang negen petiné. Sasubanné neked jumahné, kauk-kauk lantas I Pucung ngaukin méménné, “Mémé, mémé, ampakin tiang jlanan, tiang ngiring Ida Radén Galuh mulih. Tiang anak suba icéna nunas Ida Radén Galuh tekén Ida Sang Prabhu. Makedas-kedas men Mémé di jumahan metén icangé apang kedas, krana tiang lakar nglinggihang Ida ditu, uli semengan Ida tondén ngrayunang.” Méménné tusing ja ia nawang keneh panakné, slegagan koné ia mara ningeh pamunyin panakné buka kéto. Dadi ampakina dogén koné I Pucung jelanan tur I Pucung ngénggalang macelep kumah metén saha éncol ngancing jelanan uli jumahan. Petiné, pejanga koné baan I Pucung di pasaréané.
Critayang jani suba tengah lemeng mémé bapanné I Pucung suba koné pada leplep sirepné, ditu lantas I Pucung buin ngomong ngrumrum isin petiné, “Inggih Ratu Radén Galuh, matangi Cokor I Déwa, niki sampun wengi, mriki mangkin Palungguh Cokor I Déwa merem sareng titiang!” Suud ia ngomong kéto, lantas petiné ento serega tur ungkabanga. Mara petiné ento ungkabanga, méméh déwa ratu tangkejutné I Pucung, wiréh petiné misi macan. Tondén maan mapéngkas, sagét macané ané ada di tengah petiné makecos nyagrep saha nyarap I Pucung. Ditu I Pucung lantas mati sarap macan.
Buin mani semenganné, dunduna lantas ia tekén méménné uli diwangan, déning suba tengai I Pucung tondén bangun uli pasaréan. Méménné narka tur ngadén panakné sajaan ngajak Radén Galuh. Kanti ping telu koné méménné makaukan, masih tusing koné ada pasautné I Pucung uli tengahan meténé. Wiréh kéto, méménné koné lantas ninjak jelananné. Mara mampakan don jelananné, magruéng koné macané jumahan. Ditu makesiab méménné I Pucung saha prajani lantas buin ngubetang jelanan meténé. Sasubanné macané kakancing ditu lantas ia gelur-gelur ngidih tulungan tekén pisagané. Liu pada anaké nyagjagin mémén I Pucung saha sregep pada ngaba gegawan. Macané laut kaiterin di jumahan metené tekén kramané, ada ané numbak uli di sisi, ada ané nimpug aji batu, kéto masi ada ané nulup. Gruéng-gruéng macané kena tumbak, lantig saang kandikan saha glebugin batu bulitan ané gedé-gedé. Wiréh kakembulin, mati lantas koné macané totonan. Sasubanné i macan mati, mulihan lantas méménné I Pucung ka tengah meténné, dapetanga panakné suba mati tur nu tulang-tulangné dogén.
Kaketus saking :
* http://imadesudiana.wordpress.com/category/satua-bali/


text:
Wednesday, 30 January 2013
contoh pidato berbahasa bali
Ngajegang Budaya Bali antuk Ngemanggehang Busana Adat
Dewan juri sane wangiang titiang. Ida dane para atiti miwah uleman sane baktinin titiang. Taler sameton lanang-istri sane tresna asihin titang. Dahat garjita manah titiang santukan sangkaning sih Ida Sang Hyang Widhi Wasa titiang prasida kacunduk ring ida dane sinamian saha polih galah maatur-atur samatra rahinanane puniki. Sadurung nglantur, lugrayang titiang ngastiti ring Ida Hyang Widhi Wasa antuk ngaturang panganjali, Om Swastyastu.
Ring pagubugan sarahine, titiang miwah ida dane majanten kapatut siaga nganggen busana. Yening wenten anak anom utawi sampun lingsir nenten mabusana ring margine janten pacang katarka wong edan utawi anak buduh. Tegesnyane nenten wenten anak juari nenten mabusana angan akidik ring kahuripannyane. Sangkaning mabusana sane manut anake pacang makanten becik agung, ayu, miwah acreng. Mabusana taler sane ngawinang iraga rahayu saking enteran suryane, utawi pacang rahayu saking iusan angine sane sida ngawinan sungkan. Dadosnyane ageng pisan jatinipun kawigunan busanane ring kahuripan druene sarahine. Sake wanten yening wenten anak mabusana nenten nganutin tata linggih, majanten taler pacang ngwetuang salit arsa utawi ngawinang nenten seneng sang ngatonang. Bilih-bilih indik busana adat baline. Ring Indonesia, duaning panegara druene kawangun antuk makudang-kudang pulau sane ageng miwah alit sahe madue makudang-kudang suku wangsa saking adat maendahan, majanten taler pacang madue busana adat sane matiosan. Wenten busana adat bali, busana adat jawi, busana adat sunda, busana adat sasak, busana adat bugis, miwah sane lianan. Ring Bali taler kadi sapunika. Karma adat Baline sampun ketah pisan satata tageh maparilaksana ngrajegan budaya Baline. Busana sane lumrah kaanggen rikala nyanggra pakaryan dinas janten pacang mabinayang ring busana kalaning nglaksanayang pakaryan adat miwah agama. Upami rikala pacang nglaksananyang upacara Dewa Yadnya patut nganggen busana pamuspan, marupa wastra, kampuh, kuaca, miwah destar miwah anak lanang. Raris basana wastra, kebaya, anteng, saha mapusungan ring anak istri. Busana-busana punika sejaba wastra, lumrah nyane mewarna sarwa putih utawi kuning. Sake wanten rikalaning nyarengin indik upacara Pitra Yadnya utawi pangabenan, nganggen busana sane warna sarwa ireng. Yening kaupuakaren ring upacara matatah utawi mawiwaha, kangkat nganggen busana sekadi ring ajeng, sane kawastanin busana payas madya. Yan kekampuhane ngantos ring dada, maweweh maseselet, magelang kana, mabadong, masesimping punika kawastanin busana payas agung anak lanang. Sane istri busanane tan makawaca, snteng luhuring susu, magelang kana, masesimping sekare tegeh, punika kawastanin busana payas agung anak istri. Anake sane pinaka pangayah utawi ri kala ngayah sadurung unteng upacarane, lumrah krama Baline mabusana adat alit. Sane lanang mawastra, maambed, madestar batik, raris sane istri nganggen tales busana adat alit, mawastra, makawaca kebaya, maslempot, saha mapusungan tagel, angge anak sampun maparabian, mapusungan gonjer angge anak sane kantun daha. Ida dane sareng sami sane wangiang tiang. Yening dados tunas titiang, ri sajeroning sareng nitenin ngrajegang budaya Baline, ngiring pada yatnain sareng-sareng mangda iraga sareng sami prasida mabusana sane setata manut ring napi sane kaucap patut nganutin tata krama adat miwah agama druene mawinan sangkaning mabusana sane manut sayan ajeg budaya Baline. Mogi-mogi sangkaning pasuecan Ida Sang Hyang Widhi Wasa, satata ajeg budaya druene pinaka dasar pariwisatane sayan limbak, labda karya ngamolihang pangupajiwa. Inggih wantah sapunika titian prasida matur ring galahe sane becik puniki, mogi-mogi wenten pikenohnyane. Kirang langkung atur titiang, titiang nunas pangampura. Maka pamuput atur titiang, ngiring sineb antuk parama santhi.
Om Santhi Santhi Santhi Om
Dewan juri sane wangiang titiang. Ida dane para atiti miwah uleman sane baktinin titiang. Taler sameton lanang-istri sane tresna asihin titang. Dahat garjita manah titiang santukan sangkaning sih Ida Sang Hyang Widhi Wasa titiang prasida kacunduk ring ida dane sinamian saha polih galah maatur-atur samatra rahinanane puniki. Sadurung nglantur, lugrayang titiang ngastiti ring Ida Hyang Widhi Wasa antuk ngaturang panganjali, Om Swastyastu.
Ring pagubugan sarahine, titiang miwah ida dane majanten kapatut siaga nganggen busana. Yening wenten anak anom utawi sampun lingsir nenten mabusana ring margine janten pacang katarka wong edan utawi anak buduh. Tegesnyane nenten wenten anak juari nenten mabusana angan akidik ring kahuripannyane. Sangkaning mabusana sane manut anake pacang makanten becik agung, ayu, miwah acreng. Mabusana taler sane ngawinang iraga rahayu saking enteran suryane, utawi pacang rahayu saking iusan angine sane sida ngawinan sungkan. Dadosnyane ageng pisan jatinipun kawigunan busanane ring kahuripan druene sarahine. Sake wanten yening wenten anak mabusana nenten nganutin tata linggih, majanten taler pacang ngwetuang salit arsa utawi ngawinang nenten seneng sang ngatonang. Bilih-bilih indik busana adat baline. Ring Indonesia, duaning panegara druene kawangun antuk makudang-kudang pulau sane ageng miwah alit sahe madue makudang-kudang suku wangsa saking adat maendahan, majanten taler pacang madue busana adat sane matiosan. Wenten busana adat bali, busana adat jawi, busana adat sunda, busana adat sasak, busana adat bugis, miwah sane lianan. Ring Bali taler kadi sapunika. Karma adat Baline sampun ketah pisan satata tageh maparilaksana ngrajegan budaya Baline. Busana sane lumrah kaanggen rikala nyanggra pakaryan dinas janten pacang mabinayang ring busana kalaning nglaksanayang pakaryan adat miwah agama. Upami rikala pacang nglaksananyang upacara Dewa Yadnya patut nganggen busana pamuspan, marupa wastra, kampuh, kuaca, miwah destar miwah anak lanang. Raris basana wastra, kebaya, anteng, saha mapusungan ring anak istri. Busana-busana punika sejaba wastra, lumrah nyane mewarna sarwa putih utawi kuning. Sake wanten rikalaning nyarengin indik upacara Pitra Yadnya utawi pangabenan, nganggen busana sane warna sarwa ireng. Yening kaupuakaren ring upacara matatah utawi mawiwaha, kangkat nganggen busana sekadi ring ajeng, sane kawastanin busana payas madya. Yan kekampuhane ngantos ring dada, maweweh maseselet, magelang kana, mabadong, masesimping punika kawastanin busana payas agung anak lanang. Sane istri busanane tan makawaca, snteng luhuring susu, magelang kana, masesimping sekare tegeh, punika kawastanin busana payas agung anak istri. Anake sane pinaka pangayah utawi ri kala ngayah sadurung unteng upacarane, lumrah krama Baline mabusana adat alit. Sane lanang mawastra, maambed, madestar batik, raris sane istri nganggen tales busana adat alit, mawastra, makawaca kebaya, maslempot, saha mapusungan tagel, angge anak sampun maparabian, mapusungan gonjer angge anak sane kantun daha. Ida dane sareng sami sane wangiang tiang. Yening dados tunas titiang, ri sajeroning sareng nitenin ngrajegang budaya Baline, ngiring pada yatnain sareng-sareng mangda iraga sareng sami prasida mabusana sane setata manut ring napi sane kaucap patut nganutin tata krama adat miwah agama druene mawinan sangkaning mabusana sane manut sayan ajeg budaya Baline. Mogi-mogi sangkaning pasuecan Ida Sang Hyang Widhi Wasa, satata ajeg budaya druene pinaka dasar pariwisatane sayan limbak, labda karya ngamolihang pangupajiwa. Inggih wantah sapunika titian prasida matur ring galahe sane becik puniki, mogi-mogi wenten pikenohnyane. Kirang langkung atur titiang, titiang nunas pangampura. Maka pamuput atur titiang, ngiring sineb antuk parama santhi.
Om Santhi Santhi Santhi Om
Diposkan oleh Pera Aditya
Label: bahasa bali
Subscribe to: Post Comments (Atom)